
PRAEFATIO. 


*•  1  ludus  Academicis  ad  metam  perductis  ,  hanc 
rite  consequi  desideranti ,  consilium  omnino  mihi 
arrisit  disserendi  de  re  medico-politica  Civitatis 
Groninganae ,  et  quidem  ,  de  ratione ,  qua  Medici¬ 
na  hac  in  Urbe  factitata  sit  ?  simili  modo  ,  ac 
Boet .  //.  NANNINGA  !  anno  praeterlapso  ,  de  Hy- 
gieine  publica  ejusdem  Civitatis  egit <  Aeque  ac 
in  illa  Dissertatione ,  «szc  etiam  erat  consilium , 
integras  addere  sermone  vernaculo  leges  ur¬ 
banas  medico-politicas  aliaque  decreta  peculiaria 
de  exercenda  re  medica  ,  tam  veterius  ,  quam  re¬ 
centius  promulgata  ;  sed  ne  nimis  .  quam  par  et 


onusstr 


idile  esse/  ,  opusculum  oneraretur  ,  haec 
sunt ,  salis ,  etsi  concinne ,  horum  summa  expo¬ 
sita  ei  fontibus  accurate  indicatis  ,  quos  quis  ul¬ 
terius  ,  si  placeat  ,  consulere  queat . 

Quae  cum  de  argumento  praemittam,  et  ad 
ipsam  Dissertationem  respiciam  ,  lubenter  fateor 
auxilium  ,  quod  nactus  sum  ,  /zo/z  exiguum  ,  zVz  /zoc* 
labore  ,  juvenis  viribus  facile  impari ,  perficiendo . 
Quapropter  hic  vel  inprimis  defungi  me  decet  pio 
gj'a/i  animi  officio . 

Tibi  ergo  ,  ir  Clarissime  !  s.  e.  strati  N  gu , 
cujus  sub  auspiciis  et  consilio  haec  Dissertatio 
est  conscripta  ,  quique  praeterea  tot  tantisque  mi¬ 
hi  largitus  es  beneficiis ,  gratissimum  obtestor  ani¬ 
mum  ! 

Nec  non  omnino  me  devinctum  persentio  tibi , 
^z/'  Doctissime !  g.  acker  stratjngh  ,  ^zzz  me 
adjuvisti  in  Dissertationis  argumento  colligendo 
et  ordinando ,  et  occasionem  praebuisti  aegrotos 
visitandi  pauperes  et  tua  f ruendi  familiaritate  J 
Accipe  pro  hisce  benevolentiae  testimoniis  gratias 
bene  meritas  ! 

Has  etiam  habeatis  velim  ,  quicunque  huic 
rei  favueritis !  Inprimis  V os  ,  Viri  Amplissi¬ 
mi  !  hujus  Civitatis  ab  actis  ,  pro  humanitate  in- 


signi  j  qua  aditum  facilem  concessistis  ad  publi¬ 
cas  tabulas  urbis  ,  huic  opusculo  componendo  lectu 
necessarias  ! 

Si  haec  recordor  ,  non  immemor  tamen  sum  , 
nec  unquam  ero  ,  V iri  Clarissimi !  quos  praete¬ 
rea  Praeceptores  habui  et  colui  prae  stant  is  simos 
et  dilectissimos  in  hac  alma  musarum  sede  ,  ves¬ 
trae  institutionis  egregiae ,  summae  benevolentiae 
et  optimi  favoris  ,  quibus  frui  mihi  contigit !  V os 
omnes  accipite  gratias  quas  habeo  maximas  ; 
diu  adhuc  incolumes  vivatis  in  Academiae  decus 
et  salutem  ,  sincere  opto ! 

Vobis  tandem ,  Amici  carissimi !  studiorum 
praesertim  consortibus ,  valedicere  et  vota  optima 
offerre  mihi  juvat!  V ivete  omnes  felices ,  nec 
sitis  immemores  mei ,  vos  nunquam  oblituri ! 

DISSERTATIO 

HISTORICO-POLITICO-MEDIC4 
INAUGURALIS  , 

DE 

RATIONE ,  QUA  MEDICINA,  TUM  YETERIORI, 
TUM  RECENTIORI  TEMPORE,  IN  CIVITATE 
GRONINGANA  EST  FACTITATA. 


CAPUT  I. 

DE  ARTIBUS  MEDICIS,  HISTORICA  RATIONE,  GENE- 
RATIM  ET  INVICEM  CONSIDERATIS. 

De  statu  rei  medicae  antiquissimis  temporibus  in  ci¬ 
vitate  Groningana  parum  nobis  est  cognitum.  Nec 
mirum ,  si  attendamus  ad  medicinae  conditionem 
imperfectissimam  et  ipsius  historiae  defectum  ,  ita  ut 
haec  de  remotissimis  temporibus  omnino  taceat  et 

dein  non  nisi  sparsa  reliquerit  vestigia  ,  quibus  paul- 
lo  certiores  reddamur.  De  ratione  itaque  ,  qua  aevis 
mediis  obscuris  et  sequentibus  ad  saeculum  usque 
15um  et  ultra,  res  medica  hic  sese  habuerit  ,  mo¬ 
do  pauca  in  genere  dicere  licet.  Yidetur  olim 
medicina  a  quocunque  exercita  fuisse ,  qui  hujus 
rei  se  peritum  aestimaret ,  aut  talis  ab  aliis  aestima¬ 
retur  ,  inprimis  vero  a  religiosis ,  uti  monachis ,  do¬ 
ctrina  et  fide  potioribus ,  adeo  ut  hi  non  solum  ani¬ 
mi  ,  sed  etiam  corporis  curam  revera  gererent. 
Ceterum  quisque  sui  erat  medicus ,  et  quid  medici¬ 
na  deficiebat ,  natura  forsan  tunc  pollebat. 

Interea  sensim  sensimque  cum  majore  artium 
scientiarumque  vel  et  medicarum  cultura  plures 
exstitere ,  qui  in  academiis  scholisve  medicis  e- 
docti  et  Medicinae  Doctorum  titulo  ornati ,  hanc 
artem  ex  professo  exercuerunt.  Tales  artis  liber¬ 
tate  et  scientiae  dignitate  ab  omni  tempore  caete- 
ris  artium  medicarum  cultoribus  praecellebant ,  ita 
ut  nunquam  alicui  collegio ,  quod  Gilda  vocaba¬ 
tur  ,  fuerint  uniti ,  quemadmodum  de  Chirurgis  et 
Pharmacopolis  notum  est,  imo  a  jure  civitatis  ( Bvr - 

gerregt)  petendo  diu  fuerint  immunes.  Etenim  in 
lege,  anno  1584  a  Magistratu  Groningano  lata,  de 
jure  civitatis  ab  omnibus ,  qui  aliquod  negotium  in 
urbe  tractabant  nec  sub  Gildis  erant ,  capessendo , 
nulla  Medicorum  ,  etsi  quidem  Chirurgorum  et  Phar¬ 
macopolarum  ,  Advocatorum  etc.  ,  fit  mentio  1)  ,  et 
non  prius  quam  lege  seu  norma  Medico-Politica  , 
anno  1729  emanata,  statutum  reperimus ,  Medici¬ 
nae  Doctori  non  licere  praxin  in  urbe  exercere  ,  nisi 
jus  civitatis  petierit.  Cum  itaque  nullis  legibus  decre- 
tisve  essent  adstricti  Medicinae  Doctores ,  hinc  eti¬ 
am  explicandum  ,  quare  de  hisce  tam  parum  antiqui¬ 
tas  memoraverit. ,  quin  non  pateat ,  tales  exstitisse 
in  hac  civitate  ante  aevum  16um?  qU0  Medicos  ur¬ 
banos  pauperum  offendimus.  Academia  Groningana, 
initio  saeculi  17mi  constituta,  cum  occasione  magis 
opportuna  ansam  etiam  praebuerit  uberiorem  medici¬ 
nae  in  hac  urbe  excolendae  et  exercendae.  —  Ali¬ 
ter  ,  uti  jam  notavi ,  res  sese  habuit  cum  Chirurgis. 


i)  Stadboek  van  Groningen  yan  1425,  Lib.  IX,  Art.  60,  in  Oper. 
Societ.  Groninganae  Pro  excol.  Jur .  Patr.  T.  V.  p.  203. 

Hi  antiquitus  cum  Tonsoribus  unum  idemque  effe- 
cerunt  Collegium  ( Chirurgijns  en  Barbiersgilde )  ; 
dum  Pharmacopolae ,  cum  Aromatopolis  ( Kruide - 
niers)  conjuncti ,  ad  insigne  et  antiquissimum  Merca¬ 
torum  Collegium  ,  qui  ulna  et  pondere  venditabant , 
( Krame r  of  Kremer  Gilde )  pertinebant.  —  Ars  por¬ 
ro  obstetricia  feminis  solum  erat  relicta. 

Status  ille  variarum  artium  medicarum  antiquus 
diu  perduravit  et  fere  idem  mansit  ad  Rei  Publicae 
renovationem  in  fine  saeculi  praeteriti  obortam.  At 
insignis  jam  locum  habuit  rei  medicae  mutatio  et 
emendatio,  anno  1728  ,  quo  primum  normam  de 
Apothecis  variisque  artibus  medicis  factitandis  ,  cum 
Collegio  Medico  et  Pharmacopoea ,  ad  exemplum  alia¬ 
rum  civitatum  illustrium  constituere  placuit  Senatui 
Groningano  2).  Norma  ipsa,  aliquomodo  mutata,  an¬ 
no  sequente  1729,  legis  medico-politicae  urbanae 
in  formam  primum  promulgata  est  3) ;  at  mox  jam 


2)  Senatus  Decretum ,  ii  Jun.  1728. 

3)  Senatus  Decretum  Publicatum  7  Oct.  1729  :  Reglement  op  de 
Apothequen  en  Ordre  op  de  Medicinae  Doctoren ,  Apothequers ,  Chi- 
rurgyns ,  alsmede  de  Froedvrowwen. 


anno  1739  4)  mutata  et  ampliata,  et  dein  ,  pro 
vario  regiminis  supremi  forma  ,  iterum  renovata  est , 
uti  anno  1807  5),  sub  rege  ludovico  ,  et  tandem 
juxta  hodiernam  Regni  constitutionem ,  quemadmo¬ 
dum  nunc  continetur  in  decreto  politico  urbis  anni 
1822  6)  et  adhuc  viget ,  quatenus  denuo  anno  1828 
hic  et  illic  non  mutata  sit  7). 

Ab  omni  tempore,  cujus  exstat  memoria,  in  hac 
urbe ,  uti  in  aliis  civitatibus ,  semper  singulae  artes 
medicae  separatim  exerceri  solebant.  Tali  artium  sin¬ 
gularum  separationi  suum  discrimen  ansam  quidem 
dabat ,  sed  contra  etiam  hoc  ita  eo  majus  reddebatur. 
Quo  Ars  Medica  liberalior  et  nobilior  haberetur  , 
eo  magis  sese  distinxit  ab  arte  Chirurgica  et  Phar¬ 
maceutica  ,  quae  ad  negotia  potius  vulgaria  nume¬ 
rabantur  ,  Gildis  exercita.  Quod  ita  usu  invaluit , 
lege  deinceps  est  sancitum ,  non  solum  consuetudi- 

4)  S.  D.  P.  13  Febr.  1739. 

5)  S.  D.  P.  19  Maj.  1807:  Reglement  omtrent  het  Geneeskundig 
Toevoorzigt  in  de  stad  Groningen. 

6)  S.  D.  P.  18  Nov.  1822,  Cap.  XI:  Over  de  uitoefening  van 
onderscheidene  takken  van  Geneeskunde. 

7)  S.  D.  P.  6  Oct.  1808. 

nis  ,  sed  etiam  utilitatis ,  imo  necessitatis  gratia  ; 
utilis  quippe  censebatur  separatio  Medicinae  a  Chi¬ 
rurgia  ,  necessaria  vero  omnino  ab  utraque  artis  Phar¬ 
maceuticae.  Primum  hac  de  re  Senatus  consultum 
invenitur  anno  1694 ,  quo  scilicet  Chirurgis  inter¬ 
dictum  est ,  medicamenta  interna  praescribere  aut 
domi  praeparare  8).  Non  verosimile  autem  est ,  tunc 
demum  illud  vetuisse  Senatum  ,  sed  potius  confirmare 
voluisse  morem  antiquum  ,  a  quo  forsan  Chirurgi 
deflexerant.  De  arte  Pharmaceutica  a  Practica  seor- 
sim  exercenda  nullum  superest  dubium  ,  etsi  ad  tem¬ 
pus  major  hac  in  re  licentia  Medicis  fuerit  data , 
quod  liti  gravi  inter  eos  et  Pharmacopolas  ansam 
praebuit.  Cum  enim  anno  1720  Doct.  antonius 
edingh  ,  tunc  temporis  Medicus  celebris  hujus  ur¬ 
bis  9),  de  officinarum  pharmaceuticarum  pessimo  statu 
querelas  instituerat  coram  Senatu  et  illum  rogaverat , 
domi  officinam  habere  privam  ,  in  qua  ope  provisoris 
medicamina  praeparare  sibi  licitum  foret ,  Senatus 


3)  S.  D.  n  Jan.  1694. 

9)  Anno  1713  in  Academia  Groningana  gradum  Med,  Doctoris  ca- 
pesserat ,  defendendo  Dissertationem  de  Peripneumonia. 

illud  ipsi  ad  tempus  concessit,  et  anno  1728  in  le¬ 
ge,  de  re  pharmaceutica  concinnata,  illud  confirmavit, 
licentia  nunc  omnibus  Medicinae  Doctoribus  data  do¬ 
mi  habere  apothecam.  Mox  autem  Pharmacopolae 
conquesti  sunt  de  damno,  ex  hoc  Doctorum  privilegio 
illis  illato,  quo  solus  adhuc  Boet,  edingh  fruitus  esse 
videtur  ,  cum  de  hujus  Yiri  apotheca  solum  lis  fue¬ 
rit,  quae  diu  duravit,  non  obstante  Magistratus  diffi¬ 
cultatis  solutione.  Abrogavit  nempe  privilegium  ,  Me¬ 
dicis  datum,  et  Doct.  edingh  concessit  adhuc  per  an¬ 
ni  spatium  medicamenta  praeparare  et  exhibere  ,  sed  si¬ 
mul  jussit,  hoc  praeterlapso  ab  hac  re  se  abstinere  10). 
Secundum  hoc  decretum  ita  etiam  in  lege  politico- 
medica  anni  1729  de  artibus  medicis  singulis  separate 
exercendis  statuit :  Pharmacopolae  non  licet  aegrotos 
visitare,  medicamina  praescribere  aliave  ordinare,  nec 
sine  Medici  praescripto  narcotica  ,  mercurialia  ,  eme¬ 
tica  aut  purgantia  exhibere  nec  vendere  11).  Contra 
quoque  Medicinae  Doctori ,  etsi  Pharmaciam  docto  , 

io)  S.  D.  21  Fcbr.  1729. 

u)  Reglement  op  de  / Ipothequen  Are  10  et  Oirdre  op  de  Med 
Boctoren  ctc.  Art.  2. 

negatum  simplicia  aut  composita  clam  aut  palam  ven¬ 
dere  nec  administrare ,  eoque  minus  licitum ,  quae 
ipse  aut  alius  praescripserat ,  remedia  praeparare  sua 
aut  manu  aliena  ,  quod  solum  Pharmacopolae  legitimo 
competit  12)  ;  nec  operationes  qualescunque  chirur¬ 
gicas  instituere ,  nisi  necessitatis  ergo ,  sed  quidem 
Chirurgo  consilio  suo  adstare  13).  Ita  et  Chirurgo  pro¬ 
hibitum  mala  interna  curare ,  medicamenta  vendere 
aut  praescribere  aliave  ratione  praxin  exercere  14). — 
Huic  legi  obtemperare  Doct.  edingh  ,  denuo  a  Phar¬ 
macopolis  ad  Senatum  delatum ,  frustra  hicce  iterata 
vice  jussit  15).  Nec  juvabat  decretum ,  quoannol737, 
juxta  consilium  Collegii  medici,  ampliare  sibi  placuit 
legis  Art.  11  allatum  ita,  ut,  si  quis  Medicinae  Doc- 
tor  sibi  privam  haberet  alicujus  remedii  praeparatio¬ 
nem ,  hanc  elaborare  ipsi  liceret,  sub  ea  tamen  conditio¬ 
ne,  ut  ingredienda  peteret  a  Pharmacopola  admisso  16). 


ia)  Orche  op  de  Med.  Doct.  etc.  Alt.  n. 

13)  Ut  supra  Art.  4. 

14)  Ut  supra  Art.  3. 

15)  S.  D.  16  Dec.  1730,  4  Apr.  1737. 

16)  S.  D.  6  Mart.  1737= 

Doct.  edingh  non  desiit  quaelibet  phannaca  praepara¬ 
re  ,  donec  Senatus  ,  repetitis  questibus  Collegii  Medici 
permotus,  ipsum  jusserit  a  medicaminum  praeparatione 
intra  mensis  spatium  abstinere,  data  potestate  Collegio, 
praeterlapsa  mense,  apothecam,  juxta  suum  valorem  , 
Pharmacopolis  tradendi  17).  Sic  tandem  haec  lis,  per 
decem  fere  annos  protracta ,  composita  est.  Nec  ita  mi¬ 
ramur  irritos  Senatus  conatus  et  perseverantiam  DocU 
edingh,  si  consideremus,  quam  molestum  esset  hunc 
licentia  privandi ,  antea  ipsi  data ,  et  quam  aegre 
Doct.  edingh  huic  privilegio  ,  non  parum  lucri  ipsi 
praebenti  ,  valediceret ;  quibus  accedebat  auctoritas  , 
qua  ille ,  ob  praxin  suam  numerosam ,  vel  inter 
proceres  urbis ,  gaudebat. 

Juxta  haec  ,  sic  ordinata  ,  etiam  norma  de  Phar¬ 
macopolis  etc.  anno  1739  ampliata  est,  ita  ut  Medici¬ 
nae  Doctoribus  non  liceret  apothecam  habere  nec  me¬ 
dicamina  administrare  aut  praeparare  ,  exceptis  tamen 
nonnullis  peculiaribus  remediis  18).  Sub  hisce  intelli- 


17)  S.  D .  c8  Nov.  1738. 

18)  Reglement  vp  de  Apothequen  Art,  16. 

genda  sunt  arcana,  quibus  antea  inultum  indulgc- 
bant ,  ita  ut  quisque  fere  medicus ,  sat  inhumane , 
suum  haberet,  quo  lucrifaceret ,  medicamentum  19). 
In  renovato  urbano  decreto  anni  1807  de  cura  po¬ 
litico  -  medica  itidem  sancitum:  Artem  Medicam, 


19)  Inter  liacc  arcana,  quae  innotuerunt,  nominandae  sunt  ipsius 
Doct.  edingh  ,  de  quo  sermo  est ,  celebres  pilulae  stomachicae  ner¬ 
vinae  ,  quarum  formula  sequens  est : 

Gumm.  Amnion.  Unc.  i 

- Aloes  Dr.  v. 

- Ass.  foet.  Unc.  i 

Olei  Succini  gtt.  cxx. 
m.  f.  pii.  gr.  i  i  i 
d. 

Famam  fere  Europaeam  sibi  adscivit  Decoctum  antivenereum  Doct. 
yvonis  gaukes  ,  qui  eodem  ac  Doct.  edingh  tempore  floruit ;  scrip¬ 
sit  Introductionem  in  Praxin  Med.  et  Chirttrg.  Universalem  Gron, 
1727,  8vo.,  et  inter  Pharmacopoeae  Groninganae  Auctores  me¬ 
moratur.  Adeo  inclaruit  illud  remedium ,  ut  adhuc  hujus  aevi  initio 
Pharmacopolae,  qui  hoc  arcanum  possidebant,  insignes  hujus  decocti 
quantitates  vel  in  regiones  extraneas ,  uti  Frisiam  Orientalem  mitterent 
et  venderent ,  non  sine  insigni  lucro.  Formula  adhibita  varia  fuit  * 
forsan  propter  hujus  remedii  ab  ignaris  imitationem.  Sequens  simpli¬ 
cior  hic  in  nonnullis  officinis  usitata  fuisse  videtur. 

Rad.  Sarsapar.  Unc.  i  i 
Coq.  s.  q.  aq.  ad  coi.  Unc.  xxiv. 
add. 

Mercur.  sublim.  corros.  gr.  i. 

M.  d.  S.  omni  3  hor.  vase.  parv. 

Arcanum  constabat  ex  Mere.  subi.  corr.  ,  quod  pharmacopola  clam 
decocto  Sarsap.  addebat.  —  Integra  vero  et  genuina  formula  hujus 
decocti  fuisse  videtur,  quae  invenitur  in  nonnullis  Dispensatoriis  inpri- 

Chirurgicam  et  Pharmaceuticam  more  solito  separate 
exercendas  esse  ,  exceptis  casibus ,  qui  auxilium  fla¬ 
gitarent  subitaneum  ,  malisque  levibus  et  secretis  ;  in 
illis  etiam  permissum  Pharmacopolis  remedia  admi¬ 
nistrare,  et  in  hisce,  uti  antea,  Medicinae  Doctoribus 
et  Chirurgis  medicamina  exhibere  ,  imo  praeparare , 


mis  Germanicis,  uti  in  Pharmac.  Uniy.  Weimar,  1729;  Pharmac. 
Brunsyic.  17 77;  spielmann  ,  Pharmac.  gener.  1783;  syvediauer 
Pharmac.  Syphill.  Par.  1799  ctc. 

Haec  formula  ita  erat  concinnata : 

Rasur.  ligni  Guajaci  Unc.  i  i  i 

- —  Sassafr. 

- Chinae 

Murcur.  nodulo  incl. 

Antim.  crudi  — —  - —  Q  Unc.  i 

Aq.  fontan.  x  i  i 

Coq.  per  horas  12  ct  sub  fine 
adde  Diquirit  Unc.  i  i 
d. 

Praeclara'  porro  fuerunt  sequentia  remedia  : 

Tinct.  Antispasmod.  Cl.  van  doeveren. 

Liq.  anod.  min.  IIofFm.  Unc.  ii 
Tinct.  Castor.  Dr.  vi 
Laud.  Liq.  Sijd.  Dr.  i  (i 
m.  d. 

Pilul.  Laxant.  Doct.  b.  benes. 

^  •  Mass.  Pii.  Rulf.  Scr.  1  v 
Rad  Rhei 

Sal.  polychr  Q  Scr.  i 
Elix,  propr.  Parac.  q.  s.  u.  f.  piL  No.  44, 
d. 

sed  ex  ollicina  admissa  petita  (Ari.  4).  Mansit  eadem 
artium  medicarum  separatio  post  Regni  Belgici  instau¬ 
rationem  ,  vi  legis  generalis  anni  1818  vetantis,  in 
urbibus ,  ubi  Collegium  medicum  urbanum  reside¬ 
at  ,  omne  artium  medicarum  exercendarum  connubi- 
um ,  excepta  arte  Obstetricia ,  cum  Chirurgia  con¬ 
jungenda  20);  donec  recentissime  anno  1838  Regi 
placuerit ,  tum  ad  majus  disciplinae  et  artis  medicae 
incrementum ,  cum  ad  hujus  scientiae  dignitatem 
tuendam  ,  nec  non  in  aegrotantium  gratiam  ,  legem 
dare ,  votis  hodiernis  magis  adaptatam ,  qua  Me¬ 
dicinae  Doctori  etiam  facultas  conceditur  artem  Chi¬ 
rurgicam  et  Obstetriciam  exercendi ,  si  gradum  Doc- 
toratus  in  iis  artibus  sive  titulum  Chirurgi  aut  Ob- 


Pil.  Laxant.  Doct.  a.  bril. 


P.  Rad.  Ipecac. 

gr.  x  i  i 

—  Scammon. 

Dr.  i 

—  Rhei 

Dr.  i  /3 

Sal.  Polychr. 

Dr.  i 

P.  Aloes 

Dr.  ii 

Cinnab.  fact. 

Dr.  i 

Sapon.  Venet. 

Dr.  i  v 

01.  foenic.  gtt. 

v  i 

Extr.  absinth.  q 

.  s.  ut  f.  pii.  gr.  i  i  i 

d.  —  aliaque. 

io)  Lex  regia  ia  Mart.  1818  Art.  12  ,  13. 


stetricatoris  juste  capessiverit ;  non  vero  in  urbibus  , 
ubi  Collegium  medicum  adest  urbanum  ,  artem 
Pharmaceuticam ,  etsi  hanc  docto  ;  idque  omnino 
jure  merito  est  vetitum,  ad  abusus  arcendos,  qui  ex 
connubio  hujus  artis  cum  aliis  artibus  medicis  practicis 
in  aegrotorum  damnum  profluere  possent  21).  Ita 
limites  illi,  inter  varias  artes  medicas  tam  diu  vindi¬ 
cati  ,  tandem  sublati  sunt.  Cum  vero  Rex  simul  per¬ 
spiceret  ,  si  salutares  haec  lex  proferret  fructus ,  om¬ 
nino  necesse  esse ,  ut  quantum  possit ,  doctrina  titulis 
responderet ,  decreto  altero  ejusdem  anni  magis  diffici¬ 
liorem  et  onerosiorem  praescripsit  examinum  nor¬ 
mam  ,  quae  Medicinae  Doctores ,  simul  Doctoratum 
artis  Chirurgiae  aut  Obstetriciae  ambientes ,  subire 
oportet. 


ai)  Lex  regia  17  Mart.  1833.  Vid  Supplement  op  de  verzameling 
yan  IVetten ,  Besluiten  en  Reglementen ,  betrekkelijk  de  Burgerlijke 
Geneeskundige  dienst  in  ons  Vaderland ,  ’$  Gravenhagc  1838  ,  ubi 
una  considerationes ,  pro  et  contra  hanc  legem  a  legislatoribus  prolatae, 
inveniuntur» 


CAPUT  II. 


DE  ARTE  CHIRURGICA. 

Artium  medicarum  statu  et  exercendi  ratione  in  ur¬ 
be  Groninga  itaque  generatim  et  invicem  considera¬ 
tis  ,  singulas  nunc  ulterius  pertracturus  ,  sermonis  or¬ 
dini  conveniret ,  ut  jam  de  arte  Medica  accuratius 
agerem.  Cum  vero  ,  ob  rationes  jam  dictas ,  de  illa 
nihil  fere  amplius  notandum  supersit ,  quod  non  jam 
dictum  est  aut  dicendum  erit ,  quando  de  cura  pau¬ 
perum  medica  acturus  sum ,  hic  de  illa  silere  et  sta- 
tim  ad  artis  Chirurgicae  historiam  transire  licet. 

Primam  Chirurgi  in  urbe  mentionem  reperi- 
mus  in  Codice  antiquo  Groningano  ,  anno  1425  re- 


novato.  In  hoc  Codice ,  typis  expresso  aliisque  ma¬ 
nu  scriptis  antiquis  sub  nomine  Binder  occurrit ,  in 
aliis  etiam  manu  scriptis  recentioribus  sub  nomine 
Meester ,  uti  vulgo  sive  Meester  Chirurgxjn  quon» 
dam  dicebatur  22)  ,  cum  ille  titulus  etiam  aliis  viris 
doctis  aut  peritis  daretur.  In  Senatus  lege  jam  me¬ 
morata  anni  1584,  sanciente,  omnibus,  qui  aliquod 
negotium  in  urbe  tractarent ,  nec  ad  Gildam  quam¬ 
dam  pertinerent,  jus  civitatis  esse  petendum  ,  inter  ta¬ 
les  etiam  nominantur  Tonsores ,  sub  quibus  una  quo¬ 
que,  uti  ex  ipsa  hac  lege  ulterius  patet,  Chirurgi  intel- 
liguntur.  Simul  enim  in  hac  lege  ,  praeter  alia ,  jus¬ 
sum  ,  ut  Tonsores  et  Chirurgi  de  prima  vulnerum  liga¬ 
tione  visum  repertum  fidum  scriptum ,  additis  nomini® 
bus  et  cognominibus  vulneratorum ,  vulnerum  qualitate 
et  statu  etc. ,  statim  aut  saltem  intra  triduum  Consuli 
praesidi  tradant ,  sub  poena  juris  civitatis  amittendi 
aliave  pro  re  nata.  Hoc  praeceptum  ,  ad  medicinam 


aa)  Vid.  hujus  Codicis  L.  III,  Art.  33,  1.  c.  p.  58,  ubi  in  fine  hu¬ 
jus  articuli ,  de  vulneribus  capitis  aliisque  luendis  sequentia  leguntur : 
En  dit  sal  de  clagher  vertughen  mit  enen  raetman  of  mit  twen  borghe- 
ren  de  dit  gheseen  hebben  do  de  binder  der  wonde  vsochte  etc. 


forensem  pertinens,  deinceps  saepius  renovatum  23) 
et  in  ipsa  lege  urbana  medico-politica  anni  1807 
insertum  est  (Art.  9)  ,  sed  postea  aliis  legibus  gene¬ 
ralibus  ,  Regno  Belgico  instaurato  ,  cessavit.  Ex  di¬ 
cta  lege  anni  1584  patet,  Tonsores  et  Chirurgos  tunc 
temporis  nondum  societatem  iniisse.  Hoc  locum 
habuit  anno  1597  ,  secundum  literas  huj  us  Gild  ae  , 
ni  fallor,  fundationis  testes  24)  et  continentes  nor¬ 
mam  et  privilegia ,  quibus  tunc  primum  Collegium 
Tonsorum  et  Chirurgorum  a  Magistratu  fuit  instruc¬ 
tum ,  ad  artem  suam  exercendam.  Ita,  ut  praeci¬ 
pua  huc  spectantia  ex  iis  afferam ,  statutum ,  ne¬ 
minem  in  hac  urbe  aut  urbis  ditione  chirurgiam 


23)  Ita  in  Literis  Collegii  Chirurgorum  et  Tonsorum  mox  memo¬ 
randis ,  17  Sept.  1597  ;  S.  D.  3  Oct.  1646  et  27  Jan.  1647,  in  quo 
jussum ,  a  Chirurgis  esse  declarandum  ,  an  vulnus  lethale  sit  nec  ne  \ 
S.  D.  16  Nov.  1667;  14  Dec.  16675  15  Jan.  1674;  30  Dec.  1678; 
12  Nov.  1715;  31  Maj.  1731  etc. 

24")  Hae  scilicet  literae  ,  datae  die  17  Sept.  1597  ,  continentur  una 
cum  literis,  anno  1601  die  24  Sept.  decretis,  in  Codice  hujus  Colle¬ 
gii  ( Gilderol  sive  GildeboeK)  ,  qui  conservatur  inter  Manu  Scripta  in 
Bibliotheca  Academiae  Groninganae  ,  et  videntur  esse  apographum  lite- 
rarum  Codicis  principalis  ,  qui  adhuc  quidem  superstes  esse  dicitur,  sed 
consulere  mihi  non  licuit.  In  Tabulis  hujus  urbis  ( Stadsarchief )  lite¬ 
rae  Codicis  Collegii  Chirurgorum  et  Tonsorum  non  antiquiores  ad¬ 
sunt ,  quam  anni  1 633- 


facturam  nec  Magistri  artis  titulum  (Mees ter)  con¬ 
secuturum  esse ,  nisi  sit  ingenuus  et  civis ,  apud 
Magistrum  probum  artem  docuerit  per  biennium  et 
examen  subierit  coram  Senatore ,  Medico  urbis  et 
Pharmacopola  a  Senatu  hunc  in  finem  nominato  ,  co¬ 
ramque  Collegio  ipso.  Hoc  examen  ex  sequentibus 
constabat :  Primum  candidatus  rite  parare  debebat 
varia  Emplastra  et  Unguenta,  uti  Emplastrum  ad 
alutarn  defensivum ,  et  gratiae  Dei ;  Unguentum 
fuscum  ,  U.  anodynum  ( Leedestempinge ) ,  U.  nu¬ 
tritum  et  populeum ;  dein  instituere  quatuor  venaesec- 
tiones ,  sine  sequelis  noxiis ,  tumore  ,  inflammatione 
nec  aposthemate,  et  quidem  venae  cephalicae,  basili¬ 
cae  ,  medianae  et  saphenae ;  et  tandem  cultrum  et  for¬ 
ficem  tonsorium  (Sc/ieertnes  en  Haer  schere )  acuere  et 
cudere  scalpellum  ( Lancet  ofle  slachvlym) ,  acumine 
et  acie  bonum.  In  gratiam  Chirurgorum  jam  agyr- 
tis  talibusque  interdictum,  cum  suis  unguentis  aliisque 
remediis  chirurgicis  in  foro  aliisve  locis  ,  nisi  nundi¬ 
nis  solitis  nec  diutius,  quam  tres  dies,  prostare,  ex¬ 
ceptis  Oculistis ,  Herniotomicis  et  Lithotomicis ,  qui¬ 
que  membra  luxata,  distorta  curabant  et  reponebant. 

Permissum  quidem  civibus  aliunde  petere  Chirurgum 
aut  consulere  quemdem  non  examinatum,  suo  periculo, 
sed  talibus  alios  curare  illicitum  foret.  —  Cetera,  quae 
hisce  literis  continentur  ,  spectant  potius  rem  fami¬ 
liarem  Collegii ,  quod  ,  uti  aliis  in  locis ,  Sanctos 
Martyres  COSMUM  et  damianum  Patronos  colebat.  — 
Talia  etiam  pleraque  sunt ,  quae  in  literis  sequenti¬ 
bus  anni  1601  ulterius  a  Collegio  concinnata  et  a 
Senatu  approbata  sunt  25).  Notatu  digni  interea 
adhuc  sunt  Articuli ,  quibus  Magistri  obligantur , 
non  nisi  unum  tironem  cum  uno  adjutore  mercena¬ 
rio  sive  famulo  domi  habere  et ,  pro  privilegiis  his¬ 
ce  literis  sibi  concessis ,  orphanos  et  ceteros  paupe¬ 
res  urbis  curare  sine  remuneratione ,  nisi  remediorum 
adhibitorum  ;  excepto  tamen  pestis  tempore. 

Pluries  dein  Codex  Collegii  Chirurgorum  et 
Tonsorum  est  ampliatus  et  mutatus,  uti  anno  1633. 
In  literis  tunc  datis  (obviis  in  tabulis  urbis)  ,  prae¬ 
ter  mutationes  in  praeparandis  Emplastris  et  Unguen¬ 
tis  a  candidatis,  additum  est,  ut  hi  examinaren- 


as)  Vici  nota  pracc. 

tur  de  anatomia  corporis  humani  ipsiusque  cura  et 
fasciam  applicarent  huic  illive  Chirurgorum  aegroto. 
Anno  1638  Senatus  repetere  debuit  vetitum,  Tonsores, 
praeter  tironem ,  alium  sibi  domi  habere  et  artem  do¬ 
cere  26).  Anno  1651  ratum  habuit,  ne  alii  nec  plu- 
res  examini  interessent ,  quam  Senior  et  Ductores 
Collegii  ( Olderman  en  Hovelingen  van  de  Gilde)  , 
duo  Collegae  ,  unus  Medicinae  Doctor  et  unus  Phar¬ 
macopola  a  Senatu  nominandi ,  cum  Senatore  delega¬ 
to  ;  ne  durante  examine  dulcia  ( banket ) ,  herba  nico- 
tiana,  cerevisia  aut  vinum  praeberentur,  sed  novo  fra¬ 
tri  Collegii  concessit,  tentamine  habito,  examinatores 
epulis  recipere ,  hisce  vero  non  nisi  patri  et  fra¬ 
tribus  novi  socii  adesse  permisit  etc.  27).  Jioc  de¬ 
cretum  ,  inter  tot  similia ,  etiam  est  testimonium  evi¬ 
dens  ,  quam  luxuriose  proavi  nostri  talia  solemnia 
celebrare  consueverint.  Transeo  decretum  de  admis¬ 
sione  fratrum  anni  1655  28)  ;  majoris  momenti  vero 
est  illud  ejusdem  anni ,  quo  ,  numero  Chirurgorum 

26)  S.  D.  2 6  Maj.  1638. 

27)  S.  D.  8  Nov.  1651. 

28)  S,  D.  22  Sept.  '1655* 

2" 

forsan  nimis  increscente ,  Magistratus  cautum  ha¬ 
buit  ,  ne  in  posterum  plures  quam  viginti  in  urbe 
admitterentur  29).  Taceo  de  decreto  anni  1661  , 
continente  praeceptum  de  eligendis  Seniore  et  Duc- 

'  i 

toribus  Gildae ,  et  quo  Tonsores  jussi  neminem  ton¬ 
dere  die  dominico  post  horam  matutinam  octavam  , 
nisi  hospitem  30).  Anno  1669  Senatui  placuit  statuere 
de  admissione  et  examine  Chirurgorum ,  a  quolibet , 
Collegii  introitum  cupiente ,  testimonium  exhibendum 
esse  ,  se  per  duos  annos  tironem  et  per  quatuor  an¬ 
nos  (unum  duntaxat  in  hac  civitate)  Magistri  adju¬ 
torem  probum  fuisse  ,  quo  facto ,  illum  non  scriptis  , 
sed  sermone  ,  non  per  septimanas ,  sed  per  tres  dies 
esse  examinandum ,  coram  Seniore  et  Ductoribus  et 
duobus  fratribus  Collegii  et  uno  Pharmacopola  ;  porro 
fasciam  aegroto  esse  applicandam ,  venaesectionem 
instituendam  etc.  31).  De  Chirurgis  ,  cum  profugis 
religionis  causa  ex  Francia  hic  advenis,  anno  1612 
statutum ,  hos  quidem  in  Collegium  esse  admitten- 

29)  S.  JD.  31  Jul.  1655. 

30)  S.  D .  5  Jan.  1661. 

31)  S.  D.  4  Sept.  1669,  ehicidatum  S.  D.  14  Maj.  1670. 


dos ,  sed  veluti  socios  extraordinarios  esse  conside¬ 
randos  ,  ita  ut  numerus  solitus  viginti  Magistrorum 
non  augeretur,  nec  hoc  in  praejudicio  horum  libero¬ 
rum  esset  32).  Anno  1692  denuo  Codex  Collegii 
Chirurgorum  ampliatus  est  33).  Anno  1706  Senatui 
placuit  ,  hac  in  re  ,  ad  exemplum  civitatum  plurium 
insignium  ,  statuere  ,  ab  operatoribus  nullam  operatio¬ 
nem  notabilem  esse  instituendam ,  inscio  Senatus  prae¬ 
side  34).  Hoc  decretum  anno  1729  in  lege  politico- 
medica  ampliatum  est  hoc  modo :  nullus  operator 
qualemcunque  operationem  instituat ,  nisi  consentiat 
Senatus  et  illud  sciat  Collegium  medicum  et  adsint 
unus  aut  duo  Collegae  aliusve  rei  expers ,  a  Collegio 
delegatus  35).  Iteratum  est  hoc  in  eadem  lege  anni 
1739  atque  1807  (Art.  15) ,  dein  abrogatum  post 
regiminis  hodierni  instaurationem ,  idque  lege  generali 
praescriptum :  a  Chirurgo  non  ,  nisi  altero  praesente 
vel  Medico ,  operationem  graviorem  instituendam  es- 


32)  S.  D.  15  Jun.  1682. 

33)  S.  D .  8  Aug.  1692. 

34)  S.  D.  17  Dec.  1706. 

35)  Ordre  op  de  Med.  Doct,  ecc,  Art,  5, 

s*c  36).  Sub  tali  operatore  mox  memorato  antea  non 
ita  Chirurgus  vulgaris  Groninganus,  sed  potius  et  in- 
primis  aliunde  advenae  Dentistae ,  Oculistae ,  Hernio- 
tomici ,  Lithotomici  similesque  intelligendi  sunt ,  qui 
per  urbes  itinerantes  suam  artem  factitabant ,  tales , 
quales  jam  a  Chirurgis  urbanis,  Collegii  sociis,  in  ho¬ 
rum  Codice  distinguuntur  ,  qualemque  deinceps  anno 
1709  a  Magistratu  in  pauperum  commodum  adep¬ 
tum  reperimus.  Andrxes  scilicet  van  straten  0- 
perator ,  uti  dicitur  ,  Zutphaniae  natus ,  tunc  obtulit 
suam  operam  ad  orphanos  et  pauperes  herniis  laboran¬ 
tes  curandos,  addita  singulari  conditione  ,  ut  sibi  venia 
daretur,  in  aestate  per  octo  septimanas  familiam  suam 
visitandi.  Senatus  suo  proposito  annuit  et  ipsum  titulo 
Operateur  en  Breukmeester  et  stipendio  annuo  100 
ilorenorum  honoravit,  pro  quo  pauperes  omnes  gratuito 
curaret ,  fascias  ad  hernias  et  medicamenta  in  aliis 
malis  peculiaribus  necessaria  procuraret  37).  Ita  etiam 
cuidam  mercatori,  jan  freerks  dicto,  anno  1741 

36)  Decret.  Reg,  31  Maj.  1818:  Instructie  voor  de  Heelmeesters 
vi  liet  Koningrijk  der  Nederl.  Art.  6. 

37)  S.  D,  21  Jan.  1700. 

veniam  dedit,  in  urbe  ejusque  dominiis  instrumenta, 
a  se  inventa  ,  ad  difformitates  et  hernias  curandas , 
libere  adhibendi  et  vendendi ,  sine  juribus  Colle¬ 
gii  Chirurgici  capessendis  38).  Aeque  ac  in  aliis 
urbibus ,  hic  etiam  carnifici  Chirurgiam  facere  li¬ 
cuit.  Sic  anno  1625  famulis  carnificis  permissum 
est  venam  secare ,  non  secus  ac  famulo  viduae  fra¬ 
tris  Collegii  Chirurgici ,  si  Collegium  talem  artis 
satis  peritum  censuisset  39).  Anno  1669  Magistro, 
G.  haverstadt  dicto  ,  sua  prece  ,  munere  carnificis 
civitatis  rude  donato  ,  permissum  est ,  continuare  mu¬ 
nus  membra  luxata ,  distorta  aut  fracta  curandi ,  quo 
sub  titulo  Stadsledezetter  fungebatur  40).  Dein  hanc 
ob  rem  etiam  monitus  est,  more  Chirurgorum,  visa  re¬ 
perta  vulnerum  tradere  41).  Nondum  plures  transierunt 
anni ,  quin  carnifices  Chirurgiam  exercuerint  et  in- 
primis  in  membris  reponendis  aliisque  laesionibus 
curandis  insigni  apud  credulum  vulgus  pollebant  fama, 


38)  S.  D.  29  Nov.  1741. 

39)  S.  D  20  Oct.  1625, 

40)  S.  D.  2  et  11  Dec*  1669 

41)  S.  D .  9  Apr.  1673, 


ita  ut  non  nisi  aegre  ab  hac  re  sese  abstinuerint , 
quamvis  lex  politico-medica  generalis  Reipublicae 
Batavae  anni  1804  jam  dudum  id  jussisset  42).  Imo 
in  urbe  provinciae  Frisiae  Leowardia  adhuc  carnifex 
emeritus  privilegio  gaudet  fracturas  et  luxationes  sim¬ 
plices  reponendi ;  hoc  scilicet  privilegium  ipsi  datum 
est  Magistratus  decreto  anni  1805  (16  Apr.)  et  con¬ 
firmatum  decreto  Ministri  anni  1822  (9  Jan.), 

Cum  Chirurgia  olim  solummodo  tamquam  ars 
exerceretur ,  quam  unus  Chirurgus  ab  altero  dis¬ 
cere  solebat ,  inculti  hi  plerique  et  scientia  fe¬ 
re  omni  destituti  erant.  Insignis  itaque  erat  mo¬ 
menti  occasio  illis  data  a  Medicinae  Professoribus 
hujus  Academiae ,  institutione  utendi  uberiore ,  cui 
Magistratus  omnino  annuit.  Anno  scilicet  1716 
Senatus ,  Collegio  Chirurgorum  id  petente ,  Clar. 
MUJJCKENS ,  qui  jam  per  aliquod  temporis  spa¬ 
tium  ,  in  Chirurgorum  eorumque  discipulorum  gra¬ 
tiam  ,  lectiones  anatomicas  habere  inceperat ,  se- 


42)  Public,  van  het  Staatsbewind  der  Bataafs.  Republiek ,  20  Maan 
1304:  houdende  ytrordeningen  omtrent  het  Geneeskundig  Onderzoek 


creto  habito  consessu ,  dedit  200  florenos  ex  pe¬ 
culio  scholastico  (ex  quo  vulgo  talia  institutionis  ex¬ 
pensa  solvebantur)  ,  ipsi  clanculum  exhibendos ,  ad 
duo  cadavera  in  usum  harum  lectionum  sibi  procu¬ 
randa  43).  Idem  pari  ratione  concessit  anno  1727 
Clar.  croeser  44)  ,  et  anno  1755  Clar.  van  doeve- 
ren  45).  Dein  ,  anno  1764,  pactum  iniit  cum  Clar. 
campero  ,  qui ,  accepta  eadem  remuneratione ,  gra¬ 
tis  admitteret  ad  suas  lectiones  anatomicas  Chirur¬ 
gos  eorumque  discipulos  46).  Idem  porro  cum 
Cl.  munniks  confirmavit  47)  ,  et  sic  scholas  Aca¬ 
demiae  chirurgicas  Chirurgiae  discipuli  frequentare 
continuarunt ,  vel  legibus  hodiernis  coacti ,  si  degant 
in  urbibus  Academiis  vel  Athenaeis  praeditis ,  ibi  lectio¬ 
nes  vernaculo  sermone  de  Chirurgia  etc.  habitas  audire. 
Haec  institutio  magis  alma  mox  etiam  fructus  tulit  saluta¬ 
res.  Chirurgia  magis  magisque  a  solius  artis  conditione 


43)  S.  D.  S.  19  Maj.  1716. 

44)  S.  D.  S.  17  Feb.  1727. 

45)  S.  D.  S.  30  Jan.  1755. 

46)  S.  D.  4  Febr.  1764. 

47)  &  D,  19  Febr,  177 


26 


viliori  ad  disciplinae  etiam  dignitatem  evehi  incepit. 
Chirurgi  a  Tonsoribus  separabantur  et  hisce  negoti¬ 
um  tondendi  omnino  relinquebant ,  aut  lucri  gratia 
ope  famulorum  agere  pergebant,  uti  in  nonnullis 
urbibus ,  veluti  Amstelodami ,  necdum  prorsus  in 
desuetudinem  abiit.  Chirurgi  igitur  adhuc  quidem 
manebant  Tonsores  ,  sed  Tonsores  non  amplius  Chi¬ 
rurgi.  Ita  inter  se  separatim  jam  anno  1779  Tonsores 
hac  in  urbe  pactum  inierunt ,  etsi  adhuc  Collegii 
Chirurgorum  socii  manerent  48)  ;  hoc  vero  Collegio  , 
cum  Gildarum  generali  abrogatione ,  dissoluto  ,  Ton¬ 
sores  a  Chirurgis  omnino  separati  sunt  ,  et  illorum 
pactum  renovatum  et  approbatum  est  a  Senatu  anno 
1805,  quemadmodum  adhuc  viget  49). 

Attamen  ,  etsi  lex  Beipublicae  Batavae  de  medi¬ 
cina  politica  anni  1804  id  etiam  vetaret,  non  ab 
omni  parte  a  Chirurgia  tractanda  abstinuerunt  Ton¬ 
sores  ,  sed  plerique  venaesectiones  aliasque  leviores 
operationes  instituere  continuaverunt,  consensu  Magis- 


48)  Baardscheerders  Compact  3  Mei  1 779,  in  urbis  Tabulis 

49)  S,  D,  8  Oct.  1805. 

iratus  ,  qui  talibus  venaesectoribus ,  ob  Chirurgorum 
numerum  tunc  exiguum  ,  urbem  non  carere  posse  opi¬ 
natus  est.  Secundum  hunc  Chirurgiae  statum  jam  se¬ 
quentia  de  hac  facienda  continet  lex  medico-politica 
urbana  anni  1807  praecepta:  Cuique  Chirurgo  licet 
tot  habere  discipulos  et  adjutores  ( aides ) ,  quot  li¬ 
bet  ;  discipulis  vero  non  aegrotos  Magistri  nec  alios 
ligare  aut  curare ,  nisi  Magister  aut  ipsius  adjutor 
prius  illum  comitatus  fuerit  et  curandi  rationem  do¬ 
cuerit  ;  antequam  discipulus  adjutor  fiat ,  coram  Col¬ 
legio  medico  urbano  probet ,  se  non  esse  igna¬ 
rum  anatomiae ,  elementorum  Chirurgiae  ?  fasciarum 
earumque  applicandarum ,  remediorum  etc. ;  quo  exa¬ 
mine  vero  excusabuntur  illi ,  qui  illud  coram  alio 
Collegio  subierunt  ;  adjutori ,  absente  Magistro  ,  ae¬ 
gros  curare ,  etiam  vulneratos  ligare  licet ,  de  hisce 
visa  reperta  tradituro  ,  non  vero  nisi  nomine  et  lu¬ 
cro  Magistri ;  ad  majus  civium  commodum  nonnul¬ 
lis  ,  a  Collegio  medico  admissis  et  tributum  annuum 
(/6)  solventibus ,  permittetur  venam  secare ,  venae- 
sectorum  vero  numerus ,  in  Chirurgorum  damnum 
nimis  incretus  ,  ad  octo  vel  decem  restringetur  et  hi 

tales  vicos  incolent ,  uti  in  commodum  civium  maxime 
expediet  (Art.  10 — 16).  Ita  numerus  venaesectorum 
admissorum,  qui  anno  1807  erat  viginti ,  pedetentim 
diminutus  est  ad  decem  ,  non  sine  difficultate  ,  quia 
multi  Tonsores  sine  admissione  hoc  negotium  aliudque 
chirurgicum  peragere  non  desistebant.  Increscente 
numero  Chirurgorum ,  Collegium  medicum  suasit  anno 
1818  venaesectores  diminuere  ad  quatuor  ,  quod  ta¬ 
men  Magistratus  probare  haesitavit ,  et  ideo  manse¬ 
runt ,  donec  auctoritate  suprema  admonitus,  in  re¬ 
novata  lege  urbana  de  re  medica  anni  1822  statue- 
rit ,  nullos  venaesectores  in  posterum  fore  admittendos 
(Art.  316)  ,  quin  ipsum  illum  articulum  anno  1828 
deleverit ,  quoniam  lex  generalis  nullam  venaesectorum 
mentionem  faceret  50).  Cum  vero  ,  hoc  non  obstan¬ 
te,  Tonsores  non  pauci  venam  secare  non  desinerent, 
denuo  questus  hac  de  re  a  Collegio  medico  provinciali 
inprimis  moti  sunt  anno  1835.  Collegium  attamen 
medicum  urbanum  ipseque  Magistratus  necessarium 
omnino  judicabant  certum  numerum  venaesectorum  , 


50)  S.  D.  6\  6  Oct. 


hosce  vero  non ,  nisi  examine  probatos  ,  esse  ad¬ 
mittendos  ,  dum  tironibus  Chirurgorum  venam  secare 
aeque  minus  esset  permittendum ,  nisi  adstantibus 
Chirurgis.  Hisce  auditis ,  auctoritas  suprema  tandem 
rem  ita  decidit ,  ut  venaesectorum  admissio  legi , 
in  Regno  vigenti ,  repugnaret ,  et  sin  civium  commo¬ 
dum  illos  postularet ,  non  aliter  quam  sub  titulo  ad¬ 
jutorum  Chirurgorum  ,  horum  consensu  et  tentamine 
habito  coram  Collegio  medico  urbano  ad  hanc  ope¬ 
rationem  factitandam  essent  admittendi ,  ita  ut  juxta 
legem  Chirurgi  responderent  de  iis  omnibus ,  quae  a 
suis  adjutoribus  peragerentur. —  Hoc  jure  jam  nonnulli 
venaesectores  suo  munere  funguntur ,  plures  vero  abs¬ 
que  licentia  impune  artem  suam  exercere  pergunt.  — 
Ceterum  quod  de  adjutoribris  Chirurgorum  lege  anni 
1807  praeceptum  est,  ratum  mansit  lege  anni 
1822. 


CAPUT  III. 


DE  CURA  MEDICA  ET  CHIRURGICA  PAUPERUM. 


Vide  a  mus  jam  seorsum  de  cura  pauperum  ,  tam  me¬ 
dica  ,  quam  chirurgica ,  dum  utramque  apte  hic  con¬ 
jungere  licet.  Quo  modo  haec  sese  habuerit  vetustis 
temporibus,  non  indicari  potest,  cum  nobis  deficiant 
annotationes  historicae  hac  de  re.  Libri  Senatus  decre¬ 
torum  hujus  civitatis  (Stads  Besolutieboeken)  non  ni¬ 
si  cum  aevo  17™°  incipiunt,  dum  decreta  antiquiora 
non  nisi  rara  supersunt ,  et  libri  rationum  seu  accepto¬ 
rum  et  expensorum  civitatis  (Stads  Rekenboeken)  ante 
aevum  16um  carent  et  plures  dein  perditi  sunt.  Pri¬ 
mum  Medicum  urbanum  memoratum  invenimus  in 
rationibus  anni  1536.  An  primus  fuerit,  dubitare 

licet,  etsi  in  ratione  anteriore,  anni  1526  superstito, 
Medici  nulla  mentio  fiat.  Etenim  ex  sequentium  an¬ 
norum  rationibus  apparet ,  hoc  munus ,  quamvis 
inter  officia  urbis  ordinaria  recenseatur ,  non  fuisse 
perenne,  sed  prouti  res  exigeret  et  occasio  faveret, 
nunc  unicum  Medicum,  jam  nullum,  interdum  eti¬ 
am  duos  adfuisse,  et  modo  ad  annum  aut  certum  tem¬ 
pus  a  Senatu  nominatos  esse,  quin?  uti  anno  1564  , 
a  Senatu  cum  Collegio  Juratorum  Aedilibusque  Gil- 
darum  ( Gezworenen  en  Bouwmeesters  van  de  Gil - 
den )„  In  literis  antiquissimis  Collegii  Chirurgorum 
et  Tonsorum  anni  1597  ,  hunc  Medicum  urbanum  re- 
perimus,  examini  candidati  chirurgiae  adstantem»  Nam 
licet  hoc  anno  1597  nullus  Medicus  urbanus  in  rati¬ 
onibus  civitatis  memoretur  nec  forsan  adfuerit,  tamen 
hunc  verbis :  »  der  stadt  Boeder ,  onzer  stadt  Boc - 

/er”  designari  dubio  vacat.  Dein  hunc  Medicum  ur- 

•> 

banum  non  amplius  inter  examinatores  Chirurgorum 
offendimus ,  sed  alium  ex  urbis  Medicis.  Post  annum 
nimirum  1608  hoc  munus  cessavisse  videtur,  nam  de¬ 
hinc  non  amplius  Medicus  urbanus  in  rationibus  me¬ 
moratur.  Ratio  verosimilis  in  eo  quaerenda  est,  re- 


gimen  rei  pauperum  horumque  curae  medicae  tunc 
horum  provisoribus  fuisse  demandatum. 

Simili  ratione  ac  Medici ,  Chirurgos  adfuisse  ur¬ 
banos  non  ita  liquet.  Anno  quidem  1556  vel  quatuor 
tales  Chirurgos  nominatos  esse,  ex  actis  Senatus  per¬ 
ditis  notatum  legimus  51),  sed  in  rationibus  hujus  an¬ 
ni  nec  aliis,  ad  saeculum  17«m  lustratis,  Chirur¬ 
gi  urbani  mentio  fit,  nisi  anno  anteriore  1541  et 
nonnullis  sequentibus  52),  Quomodo  pauperum  cura 


51)  Vid.  M.  S.  in  Bibliotheca  Acad.  Gron.  b.  altingii  continens: 
Extracten  uit  de  ondstc  Resolutien  en  Ordonnantie-boeken  yan  de 
stad  Groningen ,  yan  liet  jaar  1555  tot  1772;  ubi  haec  notantur  ad 
annum  1556  :  Vier  Stads  Meesters-Chirurgyns  aangesteld  op  15 
Emd.  Guld.  jaarlijks  tr aeternent.  —  Ambt  en  Eed  derzelyer ,  eod, 
11  April.  —  Commissie  den  12  Febr.  1657  (forsan  1557.) —  Dolen- 
dum  est,  libros  integros  Senatus  decretorum  non  superesse  ,  cum  ex 
decretis  allatis  etiam  certiores  redderemur  muneris  et  jurisjurandi  ho¬ 
rum  Chirurgorum. 

52)  Nomina  et  honoraria  urbis  Medicorum  et  Chirurgorum,  quantum 
innotuerunt ,  hisce  temporibus  fuerunt : 

1536.il/.  jacob  ,  Stadt  Medicus;  30  Emd  er  guldens  (valoris  22 
Gron.  stuiyers'). 

1541.  Doctor  berent  kronenburg  ,  Stadt  Medicus  sive  Physicus  ; 
40  Emd  er  Guld. 

1541 — 1546.  Mester  court  ,  Stadt  Arts  sive  Wundearts  (Chirur¬ 
gus);  40  Emd.  G .,  ab  anno  1541  — 1543  ?  sed  anno  1543 — 
1546  29!  Emd.  G. ;  praoterea  1  schute  tourve  (pretii  11  aut 
13  Arens  G.)  ende  10  Elie  goede  Engelsche  Lakens  (pretii 
10  Dald).  ' 

1551  — 1559  (quo  obiit)  Doctor  Willem  ;  10  Rijders  ( zilvd ). 

chirurgica  saeculi  17i  initio  est  ordinata,  jam  ex  lite¬ 
ris  Collegii  Tonsorum  et  Chirurgorum  anni  1601  vi¬ 
dimus,  quippe  qui  pro  privilegiis  confirmatis  se  obii* 
gaverunt,  gratuito  orphanos  et  pauperes  curare,  ex¬ 
cepto  vero  pestis  tempore,  et  sub  ea  conditione,  ut 
remediorum  sumtus  sibi  restituerentur  a  provisoribus 
orphanorum  et  pauperum.  Cum  vero  in  provisorum 
pauperum  libris  acceptorum  et  expensorum  anni  1627 
et  sequentium  rationes  occurrant ,  tam  Chirurgo¬ 
rum  ,  quam  Medicorum ,  ob  datam  operam  et  pro 


1551—1580  (quo  obiit)  Doctor  johannes  bussinghe  ,  Medicus;  ut 
supra. 

1560.  Pro  Doctor  e  willem  ,  Mester  cornelius  micillus  ,  Medicus  ; 
20  Rijders. 

1564—1575  (quo  obiit)  Doctor  joannes  vust  ,  Medicus ;  ut  supra. 

1585—1590  (quo  obiit)  Doctor  petrus  de  weert,  Stadt  Medicus ; 
100  Car  oli  G.  tot  40  krumsteren  Q-  stuiv.' ). 

1591— -1595  (quo  obiit)  Doctor  Medicinae  bernardo  tidingino, 
loco  tetri  de  weert  ,  Stadt  Medicus  en  Doctor  der  Medi- 
cijnen  ;  ut  supra  et  immunis  vigiliis  et  vectigalibus. 

1605— 1608  Doctor  nicolaus  mollerius,  Stadt  Medicus  en  Doc¬ 
tor  der  Medicijnen  ;  ut  supra  ad  summam  integram  /88-26*4 
monetae  antiquae. 

In  rationibus  annorum  1526,  1547— 1530,  1581—1584,  1595—1604, 
1608 — 1654  etc*  Medicus  nec  Chirurgus  memoratur,  dum  illae  anno¬ 
rum  1527—15355  1537— 154° 5  1544— j547  carent. 

Num  M.  johan  holthuijs  ,  qui  in  ratione  urbis  anni  1552,  in  ca¬ 
pite  expensorum  variorum ,  dicitur  pro  curatione  viri ,  in  officio  urbis 
laesi,  2  ryders  accepisse,  vi  S.  D.  25  Febr.  1552,  Chirurgus  fuerit 
urbanus ,  dubium  est. 

remediis  adhibitis ,  hoc  pactum  cum  Chirurgis  non 
diu  duravisse  videtur.  Memoratu  dignum  est , 

in  annotationibus  manu  scriptis ,  fundationem  anno 

* 

1660  Orphanotrophii  hujus  urbis  pauperum  ( Groene 
TV eeshuis)  spectantibus ,  legitur ,  Medicinae  Doc¬ 
to  rem  nempe  antonium  backhaus  gratuitam  obtu¬ 
lisse  opem  huic  domo  ,  nec  non  Magistrum  ebbing 
lant  Chirurgum  suam  per  decem  annos ,  quod  atti¬ 
net  negotium  tondendi ,  emplastra  applicandi  om- 
nemque  ,  quae  flagitaretur  ,  operam  chirurgicam  ,  sub 
hisce  Conditionibus  (iisdem  ac  antea  Chirurgorum)  , 
ut  remedia  sibi  solverentur  ,  et  si  pestis  accenderetur 
in  hoc  hospitio  ,  excusaretur  ,  propter  civium  prae¬ 
stantium  numerum  ,  quos  tractabat ,  quique  illud 
aegre  ferrent.  Nec  mira  talis  conditio  videri  po¬ 
test,  si  observemus,  ante  quatuor  annos  pestem 
in  civitate  grassatam  fuisse  et  post  sex  annos  de- 
nuo  ibi  erupisse  53).  — -  Ceterum  hoc  aevo  diu  nul- 


53)  Dissert.  Ilistoi  ico-Medica  lnaug.  de  morbis  epidemicis ,  qui 
in  urbe  et  regione  Groningana  tractuque  Frisico  vicino ,  a  saeculo 
XIII  ad  saeculi  XV III  finem  ,  grassati  sunt ,  auct.  s,  r,  popta  , 
Gron,  1838  ,  p,  33* 


Ii  certi  adfuisse  videntur  Medici  et  Chirurgi  paupe¬ 
rum. 

Tandem  duo  tales  Chirurgi  pauperum  ab  horum 
provisoribus  sunt  constituti ,  munere  perenni  et  sin- 
guH  stipendio  f  150  ,  sine  medicamentorum  sup¬ 
peditatione  ,  quae  Pharmacopolis  commissa  est  ; 
dein  etiam  et  quidem,  uti  videtur,  anno  1684, 
Medicus  pauperum.  Hoc  enim  anno  de  cura  me¬ 
dica  pauperum ,  in  horum  curatorum  actis ,  statutum 
legitur  ,  a  Chirurgis  nulla  quaerenda  esse  remedia  ex 
officinis,  aut  danda  Diaconorum  sumtibus ,  sed  si 
aegrotus  medela  interna  indigeret ,  auxilium  invo¬ 
candum  esse  Medici ,  hunc  in  finem  nominati  et  re¬ 
munerandi  ex  tertia  parte  ( f  50)  stipendii  singulo¬ 
rum  Chirurgorum  ,  nunc  ad  f  100  diminuti.  Anno 
1696  Collegium  Diaconorum  talem  Medicum  nomi¬ 
navit  ,  qui  pro  quaque  aegroti  visitatione  3  st.  acci¬ 
peret  ,  et  anno  1699  tres  Medicos ,  repetito  inter¬ 
dicto  Chirurgis,  de  remediis  adhibendis  54)  ;  quod 

54)  Secundum  annotationes  manu  scriptas  ad  Onderl.  Ordre  yan 
Boekhouder  en  Diaconen  in  Groningen ,  opgemaakt  uit  Raadsresolu - 
tien  ende  anders ,  Gron.  1751. 

3* 

Medicis  nondum  negatum ,  cum  ex  rationibus  annorum 
1698,  1713  et  nonnullis  sequentibus  pateat,  haec  a 
Doct.  bruchero  et  doedens  praebita  fuisse.  Sic  in¬ 
crevit  numerus  Medicorum  prae  Chirurgis ,  ita  ut 
iliorum  vulgo  tres  vel  duo  adfuerint ,  his  ad  unum 
alterumve  reductis.  Variavit  enim  Medicorum  et 
Chirurgorum ,  curam  pauperum  gerentium  ,  numerus 
pro  vario  tempore.  Durantibus  epidemiis  plures  saepe 
adfuerunt ,  publicis  urbis  sumtibus  tunc  constituti , 
quos  alias  ferebat  administratio  pauperum ,  exceptu 
temporis  intervallo  ,  quo  pauperum  alendorum  sum- 
tus  urbs  ipsa  susceperat.  De  cura  medica  extraordi¬ 
naria  ,  ab  urbis  Magistratu  habita ,  tam  praeterita  , 
quam  nostra  aetas  praebet  testimonia.  Sic ,  ut  id 
addam,  anno  1664  Senatus  decrevit,  ut  cum  uno 
alterove  Chirurgo  conveniretur  ,  qui  aptis  conditioni¬ 
bus  suam  opem  ferrent  in  peste  ,  quae  tunc  in  locis 
vicinis  grassabatur  et  revera  anno  1666  quoque  hanc 
urbem  infestavit  55).  Taceo  ceterum  de  cura  medica 
publica ,  in  recentioribus  epidemiis ,  inprimis  pau- 


55)  S.  D.  24  Oct.  1664, 

perum  habita  ,  uti  durante  calamitate  anni  1826  ,  et 
Cholera  Asiatica  posthac  grassata  :  haec  praeterea 
satis  nota  in  memoriam  revocare,  vetat  propositi  ratio. 
Taceo  ideo  etiam  de  Nosocomiis  aut  Hospitiis ,  ad 
aegros  sanandos  aut  senes  debilesque  egenos  alendos 
etc. ,  fundatis ,  cum  haec  potius  ad  Topographiam 
urbis  medicam  pertineant. 


CAPUT  I\ 


DE  ARTE  OBSTETRICIA. 


Ouemadmodum  ars  medica  et  chirurgica  a  cogni- 
tis  temporibus  erant  sejunctae  et  seorsim  factitaban¬ 
tur  ,  ita  quoque  locum  habebat  cum  arte  Obstetricia  , 
quam  Medici  nec  Chirurgi ,  sed  Obstetrices  olim  so¬ 
lummodo  exercuerunt.  Hae  faeminae  sapientes  sive 
prudentes  vulgo  nuncupabantur ,  vernaculo  sermone 
wijze  sive  etiam  booze  vrouwen ;  nec  adhuc  obsolevit 
titulus ,  idem  ac  vroed  significans.  Non  prius  men¬ 
tio  de  Obstetricibus  in  actis  publicis  civitatis  facta 
offenditur,  quam  anno  1623,  quando  ad  tempus 
Obstetrix  urbis  est  nominata  .  mercedem  annuam 

100  daalders  meritura  ,  et  paullo  post  anno  1626 
ordinaria  est  creata  ad  mercedem  100  rijhsdaal- 
ders  56).  —  Omnes  Obstetrices  hujus  urbis  spectabat 
decretum  Senatus  anni  1669  ,  quo  illas  jussit  exac¬ 
te  inquirere  in  nomina  et  domicilia  earum ,  quae 
nothos  .pepererunt,  et  haec  cum  Praeside  Senatus 
communicare ,  sub  poena  mulctae ,  imo  ,  ut  dein 
statutum,  sub  poena  muneris  amissionis  57).  Anno 
1722  praeterea  Obstetricibus  praeceptum,  ut  ipso 
vespertino  tempore  diei ,  quo  foeinina  quaecunque 
nothum  fuerit  praegnata ,  illud  cum  verbi  Divini 
Ministro  vici  communicent  58).  Utrumque  decretum 
ampliatum  et  publicatum  est  anno  1761  ,  nunc  jubens, 
Obstetrices  admissas  statim  intra  24  horas  certiores  red¬ 
dere  de  partu  nothi,  per  literas,  nomen  et  domicilium 
puerperae  ut  et  viri ,  pro  patre  ab  ipsa  habiti ,  con¬ 
tinentes  ,  tam  Praesidem  Senatus ,  quam  verbi  sacri 
Ministrum  vici  59).  Id  vero  anno  1802  ita  mutatum 

56)  S.  D.  22  Jun.  1623;  «S.  D.  23  Sept.  1626. 

57)  S.  D.  7  Aug.  1669  et  27  Jan.  1687. 

§8)  S.  B.  8  Dec.  1722. 

59)  Sr  D ,  1\  16  Dec.  1761 


40 


est ,  ut  Obstetrices  soli  Praesidi  Senatus  deferre  jus¬ 
sae  sint  parius  nothorum  60).  Idem  in  lege  politi¬ 
co— medica  anni  1807  tam  Obstetricatoribus  quam 
Obstetricibus  praescriptum  (Art.  17),  et  quoque 
in  lege  anni  1822,  cum  hac  mutatione,  ut  id  non 
Praesidi,  sed  Praeturae  ( Bureau  van  Politie )  nun- 
ciarent  (Art.  314).  Haec  delatio  nothorum  olim  in- 
primis  inserviit  ad  delictum  meretricii ,  concubinatus 
et  adulterii  detegendum  et  puniendum.  Qui  a  prae- 
gnante  pro  patre  infantis  declarabatur ,  is  etiam 
jure  talis  et  itaque  reus  habebatur.  Secundum  jus 
antiquius  pater  ita  designatus  infantem  sustentare 
debebat.  In  vetusto  scilicet  jure  ecclesiastico  (Synd- 
7'echt)  ,  quod  Groningae  et  in  Drenthia  viguit  et 
adhuc  prostat  in  charta  manu  scripta  anni  1322  , 
legitur  :  » Si  mulier  pregnans  non  haberet  cer¬ 

tum  patrem  ,  ille ,  cui  ipsa  in  partu  sub  testimo¬ 
nio  dominarum  ad  se  vocatarum  puerum  assignaret  , 
alere  tenetur  61).  —  Cum  jam  dudum  haec  jura  pa- 

60)  S.  D.  28  Apr.  1802. 

61)  Driessen  ,  Monum.  Gron.  I.  p.  115  seqq.,  et  Annot.  ad  Codic- 
urbanum  anni  1425  ,  in  oper.  Soc.  Gron.  P ,  E.J.  P.  T,  V.  p.  281.  seqq, 

tria  sint  obsoleta ,  imo  hodie  patris  infantis ,  ex 
coitu  illicito  nati ,  nulla  amplius  ratio  habeatur  ,  hu¬ 
jusmodi  delatio  nunc  non  nisi  matres  infelices , 
cum  prole  sibi  relictas ,  spectare  potest.  —  Sed  rede« 
am  ad  aevum  17um,  ne  a  via  divertam. 

Nondum  offendimus ,  Obstetrices  examini  ulli 
subjectas  fuisse.  Anno  autem  1693  placuit  Senatui 
statuere ,  ut  Obstetrices ,  quae  munus  Obstretricis 
urbanae,  tunc  vacuum,  ambierent,  a  Medico  et  Chi¬ 
rurgo  examinarentur  62).  Hoc  decretum  salutare  mox, 
anno  sequente  1694,  ita  est  ampliatum,  ut  nulla 
Obstetrix  in  futurum  admitteretur  ,  nisi  prius  exami¬ 
ne  se  omnino  artis  peritam  probaret  63).  —  Morum 
magis ,  quam  puerperarum  gratia  ,  Senatus  consultum 
latum  fuisse  videtur,  quo,  anno  1710,  Obstetrices  sub 
mulctae  poena  ordinatae  sunt  ad  Praesidem  Senatus 
deferre ,  si  apud  puerperam  plures  affines  aut  vicinae 
invitarentur ,  quam  lege ,  hac  de  re  tunc  a  Magi¬ 
stratu  promulgata,  erat  permissum  64).  Eodem  anno 

62)  S.  D.  16  Dec.  1693. 

63)  S.  D.  15  Jan.  1694,  ampliatum  29  Oct.  17220 

64)  S.  D .  25  Sept.  1710. 

etiam  Obstetrices ,  sub  mu  icta  e  poena  ,  jussae  sunt 
pauperibus  gratuitam  opem  ferre  ,  nec  illas  ab  una 
ad  alteram  referre  65)  —  imo  ,  uti  postea ,  anno 
1732,  additum  est,  si  Obstetrix,  parturienti  adstans, 
ad  alteram  vocetur  ,  aliam  Obstetricem  mittendam  es¬ 
se,  sub  poena  mulctae  severioris  66).  Sic  jam  perve¬ 
nimus  ad  leges  politico-medicas  annorum  1729  et 
1739.  In  hisce  de  arte  Obstetricia  statutum  : 
Nulla  foemina  hanc  artem  factitabit ,  nisi  subie¬ 
rit  examen  coram  Medicinae  Professore  et  Docto- 
re ,  praesente  Senatore  ex  Collegio  medico  (Art„ 
6),  cui  examini,  secundum  decretum  anni  1738  67), 
semper  Obstetrices  urbis  adesse  debebant ,  ut  in¬ 
quirere  possent  in  candidatorum  peritiam ;  ad  pe¬ 
riculum  omne  avertendum ,  quod  ex  Obstetricum 
inscitia  aut  praecipitatione  profluere  posset ,  nullum 
aliquod  remedium  internum  gravidis  aut  parturien¬ 
tibus  morbove  laborantibus  propria  auctoritate  pro- 


65)  S.  D.  10  Nov.  1710. 

66)  S .  D .  8  Aug.  1732. 

67)  S.  D.  12  Jan.  1738. 


pinabunt  ,  ner,  cJysma  administrabunt,  aut  quod  cun¬ 
que  foetum  aut  placentam  expellendi  aut  contra  par¬ 
tum  retardandi  dabunt ,  nisi  habeant  remedium  pe¬ 
culiare  ,  sed  hoc  quoque  non  nisi  aegrotae  Medici 
consilio  et  consensu  (Art.  7). 

Hocce  tempore  nulla  aderat  institutio  artis  Ob¬ 
stetriciae  publica  ;  Obstetrices  hanc  qualemcunque 
artem  suas  alumnas  docebant.  Cum  vero  ex  Senatus 
consulto  anni  1764  Physicus  urbis  crearetur  Clar. 
van  dgeveren  ,  huic  primum  mandatum  est ,  Ob¬ 
stetrices  earumque  alumnas  instituere  68)  ,  et  dein 
anno  1766  norma  lectionum  de  arte  Obstetricia  est 
concinnata ,  qua  omnes  urbis  Obstetrices  et  harum 
alumnae  hasce  frequentare  tenebantur  69).  Ab 
eo  inde  tempore  hae  lectiones  ita  omni  mense 
habebantur  ad  annum  1801  ;  sed  tunc  institutio 
alumnarum ,  quae  hucusque  penes  Obstetricibus 
manserat ,  etiam  Physico ,  id  suadenti ,  committe¬ 
batur  ,  et  cum  sua  institutione  conjungebatur  Ob- 

68)  S.  D.  4  Febr.  1764. 

69)  Ordre  op  dc  Vroedkundige  lessen ,  13  Febr.  1766 , 


stetricis  urbanae  munus ,  quod  jam  vacabat  et  fere 
inutile  evaderat ,  etsi  jam  per  aliquot  annos  duae 
adessent  Obstetrices  urbanae,  et  tales  nuper  (1796) 
iterum  fuissent  nominatae  70).  Norma  nunc  de 
institutione  Obstetricia  juxta  haec  renovata  est  71), 
et  de  hac  stabilitum,  ut  per  duos  annos  vigeret, 
quibus  praeterlapsis ,  Physicus  Magistratum  certi¬ 
orem  redderet ,  de  Instituti  statu  ,  alumnarum  pro¬ 
gressibus  ,  et  num  et  quid  hac  in  re  foret  mu¬ 
tandum.  Cum  itaque  anno  1804  ex  Physici  lite¬ 
ris  Magistratus  intelligeret ,  institutionem  alumna¬ 
rum  non  optatos  ferre  fructus ,  duasque  Obstetrices 
urbanas  cum  Instituto  conjungendas  esse  ,  votis  his¬ 
ce  annuit  ,  et  denuo  normam  de  institutione  Ob¬ 
stetricia  secundum  haec  ampliavit  72).  Cum  vero  ita 
floreret  Institutum  hoc  egregium ,  durante  domina¬ 
tione  Francica  iterum  sublatum  est ,  non  sine  insigni 


7 0)  S.  D.  27  Mart.  1765  ,  4  Apr,  1765  ,  23  Jun,  1774  et  D .  Mu 
nic.  3  Aug.  1796. 

71)  Ordre  opzichtehjk  het  Onderwijs  in  de  Vroedkunde  ,  17  Aug, 

1801. 

72 )  Ordre  ecc, ,  16  Maart  1804  Vid=  et  S,  D .  5  Aug.  1805 


damno ,  cum  mox  Obstetricum  probe  instructarum 
penuria  sentiretur.  Haec  magis  magisque  increscens 
Collegium  medicum  urbanum  anno  1817  permovit, 
hac  de  re  querelas  instituere  coram  Magistratu  ur¬ 
bano  et  Instituti  instaurationem  petere.  Magistratus 
huj  us  Instituti  praestantia  et  utilitate  convictus ,  illud 
mox  eodem  anno  restituit  et  eidem  Institutori  viro 
Doct.  M.  j.  busch  ,  jam  de  hac  re  tantopere  meri¬ 
to  ,  mandavit ,  sub  titulo  Instituteur  van  het  Insti - 
tuiit  tot  v7'oedkundig  onderwijs  in  Groningen  73)  , 
simulque  normam  institutionis  renovavit ,  uti  et  dein¬ 
de  factum  est  anno  1830  74).  —  Sic  denuo  flo¬ 
ruit  et  adhuc  floret  hoc  Institutum  sub  Institu¬ 
tore  novo ,  qui  priori ,  nondum  cum  vita  mu¬ 
nere  defuncto,  sed  ob  senectutem,  jam  adjunctus, 
successit ,  scilicet  avunculo  majori  suo  meritissimo 
j.  baart  de  la  faille  ,  tunc  Medicinae  et  Artis 
obstetriciae  Doctor ,  nunc  in  hac  Academia  Medi- 


73)  S.  D.  17  Nov.  1817. 

74)  Reglement  op  het  Vroedkundig  Onderwijs  in  de  Stad  Gronin¬ 
gen  ,  4  Dec,  1817,  er  3  Mei  1830. 

cinae  Professor ,  Vir  in  arte  Obstetricia  docenda  et 
factitanda  peritissimus ,  qui  huic  muneri,  valde  mo¬ 
mentoso  ,  omnibus  viribus  operam  dare  pergit. 

Historiam  hujus  Instituti  Obstetricii  paullo  am¬ 
plius  enarrare  non  abs  re  duxi ,  quia  unicum  est  in 
hac  urbe  hujusmodi  publicum  Institutum  medicum, 
quod  sumtibus  et  Magistratus  auctoritate  est  con¬ 
stitutum  ,  et  hujus  tutela  paterna  adeo  gaudet  et 
meretur ,  non  minus  quam  laude  et  fama ,  quam 
nactus  est ,  haud  mediocri ,  ob  eximios  quos  tulit 
fructus.  Quamplurimas  enim  haec  schola  aluit  ob¬ 
stetrices  peritissimas  et  expertissimas ,  ita  ut  non 
solum  in  hac  urbe  et  provincia ,  sed  etiam  extra 
prae  aliis  vocari  soleant,  ad  artem  utilem  suam  facti¬ 
tandam  75). 

Ad  artem  Obstetriciam  etiam  pertinet  lex ,  quae 
jubet ,  gravidis  aut  praegnantibus  mortuis ,  infan¬ 
tem  ,  si  possit ,  conservare  sectione  Caesarea.  Haec 


75)  Vid.  etiam  de  hoc  Instituto  h.  o.  feith,  Aanteek.  op  de  Rede- 
voering  enz.  uitgesproken  bij  het  2$jarig  feest  van  liet  Depar- 
t  ement  Groningen  tot  Nut  ynn  't  Al geme  en  ,  den  8  st  en  Jan.  1819, 
bj.  208. 

lex  ,  Begia  antiquitus  dicta  ,  quoniam  a  NU.MA  POM¬ 
PILIO  aliove  Rege  Romano  jam  emanata  fuisse  fera¬ 
tur  ,  postea  in  omnes  fere  Codices  translata  est  et 
tanta  religione  observata ,  ut  vel  sacerdotes  ,  si  res 
urgeret ,  illam  operationem  instituere  deberent.  Fa¬ 
vebat  olim  huic  accuratae  legis  observantiae  omnino 
opinio  ecclesiae  Romanae ,  non  natos  et  neonatos , 
baptismo  sacro  non  usos ,  beatitudine  aeterna  non 
fruituros  esse ,  quamobrem  etiam  tales  in  ecclesiis 
aut  cimeteriis  sacris  sepelire  erat  vetitum.  Antea 
itaque  magis  ad  forum  ecclesiasticum  ,  quam  civile 
pertinebat  haec  lex  ;  quare  in  Codicibus  antiquis  nos¬ 
tris  juris  civilis  hujus  legis  etiam  nulla  fit  mentio, 
et,  Ecclesiae  Romanae  potestate  in  hisce  oris  sublata, 
lex  in  desuetudinem  abiisse  videtur.  Haec  ne- 
gligentia  saltem  Collegium  medicum  impulit ,  ut 
Magistratum  attentum  redderet  ad  hanc  rem.  Sic 
de  infante  nondum  nato  ,  matre  mortua  ,  servando 
hic  prima  lex  lata  est  anno  1767  ,  Collegii  medici 
prece  et  consilio  76);  et  huic  vel  in  primis  manda» 


76)  S,  D  P,  25  Maj.  3767 


tam  est  hanc  tueri ,  ita  ,  ut ,  juxta  normam  po^- 
litico-medicam  anni  1807  (Art.  29)  ,  omnes  Medi¬ 
cos  ,  Chirurgos  ejusque  adjutores,  Obstetricatores , 
et  Obstetrices,  cum  inscriberentur  in  tabulis  Collegii, 
certiores  reddere  oporteret  de  hac  lege ;  quae  dein  in 
norma  politico-medica  anni  1822  ,  mutatis  quibus¬ 
dam ,  est  inserta  (Art.  309 — 313). 


CAPUT  Y. 


DE  ARTE  PHARMACEUTICA, 

Quemadmodum  jam  initio  dixi ,  Pharmacopolae  cum 
Aromatopolis ,  aeque  ac  Chirurgi  cum  Tonsoribus , 
antiquitus  erant  conjuncti  et  pertinebant  ad  Gildam 
generalem  Mercatorum.  Hi  primum  anno  1362  so¬ 
cietatem  inierunt ,  secundum  literas  fundationis  tes¬ 
tes  ,  adhuc  superstites  77)  ;  Pharmacopolae  vero  cum 
Aromatopolis  serius  huic  accesserunt  —  quo  tempore 
non  liquet.  Ex  Senatus  edieto  allato  anni  1584 
idem ,  ac  de  Chirurgorum  et  Tonsorum  consortio 
(p.  15),  concludi  posset,  illud  eo  tempore  nondum 


77)  Driessen  ,  Mon,  Gron.  II ,  p.  234. 

locum  habuisse,  nisi  potius  in  decreto  anni  1644 
confirmaretur  ,  illos  jam  per  200  annos  cum  Merca¬ 
toribus  una  Gilda  fuisse  comprehensos.  Hoc  scilicet 
anno  Pharmacopolae  et  Aromatapolae  petierunt  a  Se¬ 
natu  ,  ut  a  Mercatoribus  separarentur.  Id  vero  non 
concessit  Senatus ,  sed  decrevit ,  illos  cum  hisce  con¬ 
junctos  mansuros  esse,  quemadmodum  jam  per  annos 
200  sociati  fuerant ,  et  controversiam ,  inter  partes 
obortam  ,  ita  composuit ,  ut  statueret ,  hoc  anno  Se¬ 
niorem  et  alterum  Ductorem  e  Pharmacopolis  et 
Aromatopolis ,  et  alterum  Ductorem  e  Mercatoribus 
esse  eligendos  78).  Anno  porro  sequente  omnino  re¬ 
conciliatae  sunt ,  facto  inter  se  pacto  ,  quod  Senatus 
approbavit  79)  ,  qui  et  anno  proximo  Codicem  Gildae 
Mercatorum  ampliavit ,  quod  attinet  ad  Pharmacopo¬ 
las  et  Aromatopolas  80).  Ita  semper  Pharmacopolae 
cum  Mercatoribus  societatem  coluerunt,  usque  ad  gene¬ 
ralem  Gildarum  dissolutionem  ,  in  aevi  praeteriti  fine. 
Plerique  hinc  Pharmacopolae  olim  non  solum  simul 


73)  S.  I).  29  Jan.  1644. 

79)  S.  D.  26  J11I.  1645. 

80)  S.  D.  31  Jan.  1646. 

fuerunt  Aromatopolae ,  sed  etiam  aliam  mercaturam 
simileve  negotium  egerunt,  uti  vel  in  aevo  praece¬ 
dente  nonnullos  inter  illos  simul  adhuc  cupedinarios 
fuisse  ,  satis  notum  est.  Hinc  explicatur  insignis  Phar¬ 
macopolarum  numerus ,  qui  tantus  in  hac  urbe  fuisse 
dicitur,  ut  aevi  17*  fine  et  initio  18*  centum  aequa¬ 
visset,  et  in  quovis  vico  vel  pauperum  apothecae  ades¬ 
sent  ,  etsi  vero  certe  hoc  nomine  vix  mererentur.  Pes¬ 
simus  quippe  harum  officinarum  status  ,  uti  jam  nota¬ 
vi ,  anno  1720Doct.  edingh  impulit,  de  hoc  querelas 
ad  Magistratum  urbis  facere  ,  asserentem ,  ob  nume¬ 
rum  Pharmacopolarum  pharmaca  tam  male  praeparari 
et  ob  vetustatem  et  pravam  conservandi  rationem  tam 
inertia  esse ,  ut  hisce  fidem  habere  nequaquam  pos¬ 
set  ,  et  idcirco  Senatum  rogare  domi  officinam  habe¬ 
re  ,  in  qua  provisoris  ope  medicamina  praeparare  sibi 
licitum  foret.  Cui  liti  inter  Doct.  edingh  et  Pharma¬ 
copolas  hoc  privilegium  ipsi  concessum  ansam  dederit 
et  quomodo  tandem  illa  composita  fuerit,  jam  narravi 
(p.  6)  ;  hic  vero  adnotandum  est ,  hunc  officinarum 
pharmaceuticarum  statum  pravum  vel  etiam  Magis¬ 
tratum  commovisse  ad  ordinandam  normam  de  Phar- 

inacopolis  etc.  ,  ad  creandum  Collegium  medicum  et 
concinnandam  Pharmacopoeam  Groninganam  ,  uti  an¬ 
no  1728  decretum  esse  supra  attuli.  Eodem  Senatus 
consulto,  quo  haec  norma  approbata  et  Collegium  me¬ 
dicum  creatum  est,  ^ iri  etiam  nominati  sunt  ad 
Pharmacopoeam  componendam  ,  quae  anno  sequente 
1729,  aeque  ac  norma  praedicta,  publici  juris  facta 
est  81).  Ad  hunc  vitiosum  apothecarum  statum 
emendandum  inprimis  harum  numerum  diminuendum 
esse  judicavit  Senatus  ,  et  hunc  in  beem  statuit  r 
Non  plures  erunt  Apothecarii ,  quam  octo  ;  in  quo- 
vis  vico  (kluft)  urbis  duo  ,  et  ideo  ad  hunc  nu¬ 
merum  emorituri  sunt ,  nisi  viduae  et  filii  apothe¬ 
cam  continuare  vellent ,  quod  permissum ,  ope  fa¬ 
muli  periti  ;  omnes  Pharmacopolae  examinabuntur , 
coram  Collegio  medico,  de  Pharmacopoea  Groningana, 
juxta  quam  officinae  sunt  adornandae ,  etsi  quoque 
alia  medicamenta  ,  quam  in  hac  Pharmacapoea  prae- 

8i)  Secundum  S.  D.  hi  Viri  erant  Cl.  croeser  et  Viri  Doct.  gau- 
kes  ,  syvyghuizen  et  edingh  ,  quorum  duos  priores  etiam  in  Collegio 
medico  nominatos  offendemus ;  secundum  autem  Praefationem  Cl. 
croeser,  haec  Pharmacopoea  composita  videtur,  ope  Collegii  medici 
et  praecipuorum  Medicorum  urbis. 


scribantur  ,  praeparare  et  vendere  licitum  erit ;  nemo 
praeter  Doctores  medicinae  et  Pharmacopolas  ulla 
remedia  simplicia  miscebit  et  ita  vendet ,  nec  medi¬ 
camina  composita  aegris  administrabit  ;  medicamen¬ 
ta  juxta  formulas  ,  in  Pharmacopoea  indicatas ,  rite 
praeparentur  et  talia  vendantur  et  exhibeantur ,  ita 
ut  nulla  composita ,  in  Pharmacopoea  praescripta  , 
aliunde  quaerantur  et  vendantur  — •  nisi  Collegii  me¬ 
dici  approbatione  ;  huic  Collegio  ,  quantoties  placeat  , 
officinas  visitare  licebit,  sed  praeterea  illud  bis  per 
annum  tempore  statuto  locum  habebit  ;  nullis  adve*‘ 
ilis  licebit  simplicia  ullo  modo  vendere  nec  ipsis 
Pharmacopolis ,  sed  hi  simplicia  sua  ex  officinis  mer¬ 
catorum  aut  aliunde  petant  ,  nisi  priores  pharmaca 
sua  antea  Collegii  medici  examini  submiserint  ;  Phar¬ 
macopolae  accuratissime  secundum  formulas  remedia 
praeparent ,  nec  quid  pro  quo  tradant  aut  mutent , 
sin  etiam  Medicus  aliquod  medicamen  praescriberet , 
minus  usitatum,  nec  in  Pharmacopoea  obvium,  aut 
propter  anni  tempus  non  exhibendum,  Medico  inscio; 
nulla  formula  ab  uxore ,  liberis  aut  ancilla  alio» 
ve  praeparetur ,  excepto  filio  experte  ut  et  famu» 

lo  82).  —  De  illis  Articulis  ,  in  quibus  Pharmacopolis 
medicinam  facere  et  medicamina  administrare  aut  ex¬ 
hibere  fortiora  vetitum  est ,  jam  Cap.  I  locutus  sum. 

In  renovata  norma  politico-medica  anni  1739 
idem  statutum  de  numero  Pharmacopolarum ,  qui 
tunc  erant  14,  diminuendo  ad  8,  uti  jam  anno  prae¬ 
cedente  Senatus  decreverat  83) ,  determinato  eo  ma¬ 
gis  viduarum  et  filiorum  relictorum  de  suis  apothecis 
continuandis  jure  (Art.  1-5).  De  examine  coram  Col¬ 
legio  medico  id  accuratius  expressum  est ,  ut  candi¬ 
datos  oporteat  intelligere  Pharmacopoeam  ,  linguae 
latinae  non  esse  ignaros  et  cognoscere  simplicia  et  com¬ 
posita  (Art.  6).  —  Cetera  eadem ,  praeter  additcs 
nonnullos  Articulos  de  Pharmacopolarum  famulis ,  in 
Collegii  medici  tabulis  inscribendis  etc.  (Art.  19 — 22); 
de  quibus  famulis  postea  anno  1782  norma  nova  de 
industria  est  decreta  84). 

Ita  numerus  Pharmacopolarum  ad  finem  hujus 
saeculi  mansit  limitatus.  Ast  rerum  politicarum  im¬ 
mutatio  tunc  insecuta  occasionem  dedit ,  non  infruc- 

82)  Reglement  op  de  Apothequen  etc.  7  Occ.  1729  ,  Art.  1—10. 

83)  S.  D.  28  Nov.  1738. 

84)  S.  D.  14  Febr.  1782. 

tuosam  hanc  legem  infringendi  ,  adeo  ut  adhuc  tres 
apothecae  sint  admissae  ,  Magistratu  et  Collegio  me¬ 
dico  frustra  repugnantibus  85).  Tanti  vero  habue¬ 
runt  suum  placitum,  ut  nihilominus,  quantum  posset, 
contra  novos  violatores  illud  tueri  non  desinerent , 
imo,  norma  politico-medica  nova  redacta  anno  1807, 
confirmarent ,  statuendo  ,  numerum  undecim  apothe¬ 
carum  jam  admissarum  denuo  ad  octo  reducendum 
esse,  ita  ut  apothecae  tres  nuper  admissae,  sub  iisdem 
conditionibus ,  ac  antea  valuerant ,  cum  harum  pos¬ 
sessorum  morte  cessarent  (Alt.  21  et  22).  Cum  id 
autem  omnino  aegre  ferrent  novi  Pharmacopolae  et 
horum  Articulorum  abrogationem  peterent  a  Pro¬ 
vinciae  tunc  temporis  Gubernatore  ,  gravis  denuo 
lis  exorta  est.  Magistratus  nimirum  et  Collegium 
medicum  utilitatem  ,  imo  et  necessitatem  legis  a  se 
latae  strenue  contra  illos  defenderunt,  sequentibus 
inprimis  argumentis.  Metuendum  nempe  esse ,  ne , 

85)  Vid.  de  hac  re  S.  D .  19  Oct.  1798  et  24  Nov.  1798  ,  conti¬ 
nentes  considerationes  Collegii  medici,  de  rationibus,  ob  quas  numerus 
apothecarum  octo  sit  statutus,  de  incommodis  et  noxiis  in  salutem 
publicam  redundaturis,  sin  numerus  iste  non  limitaretur  ctc.  Porro  S. 
D.  30  Nov.  1798  ,  11  Jun.  1801  ,  8  Jul.  1802  ,  et  Acta  M.  S.  Colle¬ 
gii  medici  horum  annorum. 

libera  data  licentia  et  sic  officinarum  pharmaceu¬ 
ticarum  numero  nimis  increscente ,  hae  rursus  de¬ 
pravarentur  ,  et  ad  pristinum  statum  pessimum  de- 
laberentur ,  qualis  ante  harum  limitationem  et  hujus 
causa  fuerat;  contra  experientiam  demonstravisse  coer¬ 
citionem  talem  omnino  salutarem  esse ,  cum  in  hac  urbe 
Pharmacopolae  non  solum  medicamina  bonae  notae  , 
sed  etiam  vilioris  pretii ,  quam  aliis  in  urbibus  exhi¬ 
bere  possent  ;  eandem  legem  vigere  Hagae-Comitum  , 

A 

regiminis  supremi  sede ,  et  in  aliis  locis  extraneis , 
eodem  cum  emolumento ;  conquerentium  admissionem 
niti  legibus  generalibus ,  tunc  vigentibus ,  sed ,  se¬ 
cundum  legem  politico-medicam  recentiorem  86)  , 
penes  etiam  Magistratibus  esse  in  suis  civitatibus 
placita  statuere  de  re  politico-medica  etc. 

Verumtamen  haec  quaestio  rursus  diremta  est 
in  favorem  usurpatorum ,  ita  nempe  ,  ut  de  horum 
jure  ulterius  decerneretur  ,  sed  interea  lex  ipsa  con¬ 
tra  eos  vi  sua  careret  87).  Haec  porro  adhuc  diu  vindi- 

86)  Lex  nempe  cit.  Reipublicae  Rat.  eo  Mart.  1804,  Art.  27  et  28. 

87)  S.  D.  13  Aug.  1807  et  15  Dec.  1808  ,  et  Acta  M.  S.  Collegii 
medici  ad  hosve  annos. 

cala  fuit  contra  iteratas  aliorum  Pharmacopolarum 
petitiones,  donec  anno  1814  denuo  eluderetur,  et 
numerus  Pharmacopolarum  augeretur  ad  quatuordecim  , 
quorum  omnium  consilio,  anno  1815,  rursus  statu¬ 
tum,  hunc  numerum  non  superaturum  iri.  Sic 
etiam  stabilitum  est  in  renovata  norma  politico- 
medica  anni  1822,  attamen  non  duravit,  cum  lex 
iterum  violareretur ,  et ,  nunc  frustra  vindicata ,  tan¬ 
dem  vi  decreti  Regii  anni  1825  (28  Apr.)  omnino 
abolita  sit ,  veluti  contraria  legibus  generalibus  de 
libera  alicujus  negotii  agendi  facultate  88).  —  Hac 
libertate  nunc  ad  officinas  pharmaceuticas  extensa , 
hae  mox  numero  valde  increverunt ,  quod ,  ut  in 
civium  damnum  non  sit ,  quisque  mecum  sine  dubio 
sperat. 

Ut  jam  historiam  de  re  pharmaceutica  obsol- 
vam ,  redeundum  est  ad  normam  politico-medicam 
anni  1807  ,  ex  qua  adhuc  notare  superest ,  de  tironi¬ 
bus  pharmaciae  tunc  fuisse  statutum  ,  ut ,  antequam 
famuli  titulo  adipiscerentur  ,  tentamine  coram  Colle- 


88)  S.  D.  P.  13  Jun.  1825= 

gio  medico  probarent,  se  linguae  Jatinae  ,  medicami¬ 
num  ,  formularum  praeparationis  etc.  satis  esse  gnaros 
(Art.  23 — 26).  Porro  nemini  concessa  medicaminum 
venditio ,  uti  et  annunciatio  in  diariis  vetita  est ,  nisi 
Pharmacopolis  admissis ,  quibus  etiam  pharmacorum 
simplicium  Venditores  (Droogisten)  comprehendebantur 
(Art.  27  et  28),  juxta  scilicet  Pharmacopoeam  Batavam, 
quae  anno  1806  erat  introducta.  Cum  numerus  ac¬ 
crescens  talium  Venditorum  in  apothecarum  detri¬ 
mentum  esse  videretur  Collegio  medico ,  illos  hujus 
consilio  ad  tres  reducere  decrevit  Magistratus  anno 
1816  89).  H  isce  quartus  admittebatur,  ob  rationes 
peculiares,  anno  1821  ,  et  nunc  in  norma  politico- 
medica  anni  1822  sancitum,  non  plures  quam  quatuor 
futuros  esse ,  additis  iisdem  conditionibus  in  gratiam 
viduarum  etc.  ,  ac  Pharmacopolis  concessae  erant 
(Art.  302  et  303).  Verum  hi  Articuli  eodem 
decreto  Regio ,  ac  supra  de  hisce  dixi ,  abrogati 
simt.  — .  Ceterum  in  ultima  hac  norma  politico- 
medica  idem  confirmatum  de  tironibus  et  famulis 


89)  S.  D,  P.  19  Jul.  1816. 

Pharmacopolarum  (Art,  300  et  301)  idemque  vetitum 
de  venditione  medicaminum  ac  in  norma  praecedente 
(Art.  304)  ;  accessit  vero  monitum,  nemini  praeter 
Pharmacopolas  licere,  vi  legis  provincialis,  13  Sept. 
1820  latae,  medicamina,  venena  et  narcotica  ven¬ 
dere  (Art.  305)  ,  quemadmodum  jam  pridem  anno 
1806  Magistratus  contra  agyrtas  aliosve  medicinam  , 
praesertim  in  nundinis ,  illicite  facientes ,  edictum  pu¬ 
blicavit  90)  ;  quibus  vero  interdictis  iteratis  non  ob¬ 
stantibus  ,  quantum  hac  in  re  clam  et  palam  adhuc 
peccetur ,  non  est  quod  moneam. 


90)  $.  D.  P.  8  Sept,  1806, 


CAPUT  VI. 


1)£  COLLEGIO  MEDICO. 

De  hujus  Collegii  origine  et  creatione  anno  1728 
eodem  Senatus  consulto ,  ac  primum  normam  de  re 
medica  fuice  constitutam  ,  jam  dixi  (p.  4).  Viri , 
quos  primos  ad  hoc  Collegium  formandum  nomi- 
navit  Senatus  ,  et  hic  memoratu  dignos  censeo  ,  fue¬ 
runt  Vir  Ampl.  p.  laman  ,  Clar.  j.  h.  croeser  , 
Doct.  yvo  gaukes  et  Pharmacopolae  e.  stra- 
tingh  et  G.  buningh.  Collegium  sic  initio  consta¬ 
bat  ex  Senatore  natu  maximo  91),  Professore  Medi¬ 
cinae  hujus  Academiae ,  Medicinae  Doctore  aetate 

91)  Nempe  ex  Senatoribus  continuantibus  ad  annum  1739  ,  tunc  ex 
toto  Senatu  et  clein  rursus,  secundum  S.  D.  7  Apr.  1775 ,  ex  Senatori¬ 
bus  continuantibus. 

maximo  ,  morte  sua  ,  a  Medico  ,  qui  praxin  diutissime 
in  urbe  egerat,  ad  tempus  succedendo,  et  duobus 
Pharmacopolis ,  a  Senatu  nominandis.  Postea  Colle¬ 
garum  numero  anno  1736  accessit  Senior  Collegii 
Chirurgici  92)  ,  aut ,  uti  sequente  anno  statutum  ,  si 
casu  quo  non  adesse  posset  ,  illius  loco  Ductor  major 
natu  et  sic  porro  ,  pro  hoc  ,  Ductor  minor  natu  93)  ; 
dein  anno  1754  in  Collegium  etiam  vocare  Senatui 
visum  est  alterum  Medicinae  Professorem  ,  ita  vero  , 
ut  utriusque  modo  is  assideret ,  ad  cujus  disciplinam 
praesertim  pertineret  res  agenda  94) ;  et  tandem  anno 
1774  Physicus  urbis  Collegio  adscriptus  est  95).  — - 
Sede  vacua  in  Collegio ,  a  Senatu  novus  assessor 
eligebatur  96).  Anno  1737  statuit ,  acta  Collegii 
in  tabulis  esse  notanda ,  penes  Collega  natu  max¬ 
imo  servandis  97).  Haec  vero  acta  scripta  aliaque 


99)  S.  D.  6  Mart.  1736. 

93)  D.  7  Dec.  1737. 

94)  S.  D.  7  Aug.  et  5  Nov.  1754. 

95)  D.  22  Febr.  1774. 

96)  S.  D.  18  Nov.  1737  ?  10  Jan.  1764. 

97)  S .  D.  6  Mart.  1737  ,  simul  statutum,  ut  Collegium  primo  die 

mercurii  cuiusvis  mensis  conveniret. 

Collegii  medici  documenta  ad  ipsius  mutationem  an¬ 
no  1806  perdita  snnt  —  quo  modo  illud  factum  est, 
plane  latet.  Illud  autem  omnino  dolendum  est , 
cum  ex  hisce  certiores  redderemur  de  antiquiore 
medicinae  statu  aliisque  rebus  scitu  dignissimis , 
veluti  morbis  epidemicis  hac  in  urbe  grassatis. 

Huic  Collegio  medico  ,  vi  legis  politico-medicae , 
anno  1729  publicatae,  generatim  mandata  erat  cura 
rei  medicae  in  urbe  et  urbis  Jurisdictionibus  gerenda; 
inprimis  vero  ad  suum  munus  pertinebat ,  diplomata 
Medicinae  Doctorum  explorare  ,  Pharmacopolas  et  Ob¬ 
stetriciam  artem  exercentes  examinare  ,  illorum  offi¬ 
cinas  visitare  ,  ut  et  medicamenta  aliunde  venum  ex¬ 
hibita.  Chirurgos  in  Jurisdictionibus  urbis  habitantes 
etiam  examinabat ,  urbanos  vero  Collegium  ,  uti  vidi¬ 
mus  ,  Chirurgicum  ;  horum  tamen  operationibus  ad- 
stare  debebat  Collegium.  In  lege  anni  1739  additum 
mandatum  in  actis  inserendi  nomina  Medicinae  Doc¬ 
torum  ,  Pharmacopolarum  ,  eorumque  tironum. 

Ita  Collegium  medicum  perstitit  ad  annum  1806, 
quo ,  regnante  ludovico  ,  vi  legis  Reipublicae  Bata¬ 
vae  anni  1804  ,  normam  generalem  de  rebus  et  Coi- 

legiis  medicis  in  Patria  praescribentis  (Art.  inprimis 
27)  ,  mutatum  est  in  Collegium  ,  quod  titulum  dein 
habuit:  Stedelijke  Commissievan  Geneeshundig  Toe- 
voorzigt  98)  ,  et  ex  sex  Collegis  ordinariis  ,  ex  Medi¬ 
cinae  Professoribus  ,  Doctoribus  ,  Chirurgis  ,  et  Phar¬ 
maceuticis  eligendis ,  instauratum  est  a  Magistratu 
urbano  ,  quemadmodum  hoc  numero  talibusque  Col¬ 
legis  adhuc  constat  99). 

Cum  jam  simul  Collegium  provinciale  esset  crea¬ 
tum  ,  cui  totius  Provinciae  cura  summa  rei  medicae 
a  regimine  supremo  fuit  commissa,  cum  examine 
Chirurgorum  ,  Pharmacopolarum  et  Obstetricantium  , 
dein  modo  Collegio  urbano  mandatum  est  munus 
examinandi  Chirurgorum  adjutores  ( aides )  ,  Pharma¬ 
copolarum  famulos,  admittendi  Venaesectores  et  phar¬ 
macorum  simplicium  Venditores,  visitandi  hosce  ut 
et  Pharmacopolas  et  Chirurgos  ,  et  omnes  suis  tabulis 
inscribendi  ,  quicunque  artem  quamdam  medicam  in 
urbe  et  urbis  Jurisdictionibus  factitare  vellent ,  ex- 

98)  S.  D.  9  Maj.  1806. 

99)  S.  D.  14  Aug.  1806.  —  Conf.  de  hoc  Collegio  medico  Annot, 
h.  o.  feith  ad  opusc.  cit,  p.  207. 

h ibitis  testimoniis,  se  jure  civitatis  et  artis  faciendae 
licentia  instructos  esse  ,  veluti  illud  praescriptum  est 
lege  medico  -  politica  anni  1807  (Art.  1 — 3).  Colle' 
gium  idem  mansit  sub  dominatione  Francica  100)  ,  et 
confirmatum  est  instauratione  Regni  Belgici  101)  , 
uti  cetera  Collegia  urbana ,  sub  titulo  :  Plaatselij - 
ke  Commissie  van  GeneeskuncLcf  Toevoorzigt ,  et 
muneris  norma  nova ,  in  legibus  de  re  medica  per 
totum  regnum  anno  1818  latis,  ulterius  instructum 
est  102).  In  lege  jam  politico-medica  urbana,  ideo 
etiam  renovata ,  anni  1822 ,  idem  quidem  Collegio 
medico  officium  inscribendi ,  examinandi ,  visitandi 
etc.  ,  quos  supra  indicavi,  est  mandatum;  foro  autem 
omni  et  emolumentis  inde  profluentibus ,  quibus 
antea  usum  erat  Collegium  ,  privatum  est  —  quin 
postea  quoque  inter  alia  ,  quae  in  hac  norma  poli- 
tico-medica  abrogata  sunt ,  quia  legibus  generali¬ 
bus  repugnabant ,  Collegio  demta  sunt  emolumenta  , 

100)  Decret.  Imper.  18  Oct.  :8io,  Art.  ais. 

101)  S  D.  P.  1 6  Aug.  1814,  secundum  Edictum  Reg.  19  Jun. 
1814 ,  no.  72. 

102)  aa  Mart.  et  31  Maj.  1818. 

quae  pro  dicta  inscriptione  in  suis  tabulis ,  pro  visi¬ 
tatione  aliove  labore  accipere  solebat.  Porro  ,  dum 
in  norma  anni  1822  ordinatum  erat ,  sede  vacua  in 
Collegio  medico  ,  ab  illo  duos  candidatos  proponendos 
esse  (Art.  317),  id  simul  ita  mutatum  est,  ut 
nunc  ,  sede  vacua  ,  Collegium  hoc  sfatim  cum  Senatu 
conmunicare  debeat ,  qui  novum  eligat  socium  103). 

Haec  sunt  breviter  fata  Collegii ,  quod  tam  utile 
se  praestitit  Groninganae  civitati ,  nec  non  antea  hujus 
Dominiorum  incolis.  Ab  hoc  enim  Collegio  repetenda 
est  maxime  totius  rei  medicae  emendatio,  quali  haec 
civitas  jam  gaudebat  per  saeculum  fere  ,  dum  rure  in 
ceteris  Provinciae  tractibus ,  urbi  non  subjectis , 
omnis  desiderabatur  cura  medicinae  publica.  Quan¬ 
ta  utilitas  ex  hoc  Collegio  in  civium  salutem  redun¬ 
daverit  ,  docent  satis  leges  politico-medicae  urbanae 
allatae ,  quae  omnes  plerumque  hujus  Collegii  consi¬ 
lio  ,  quin  monitu  et  auxilio  sunt  constitutae  ;  hoc  tes¬ 
tantur  cura  et  opera  ,  quas  gessit  in  morbis  inprirnis 
epidemicis  arcendis ,  veluti ,  ne  plures  memorem , 


103)  S.  D.  P.  6  Oct.  1828. 

anni  1826,  cujus  epidemiae  historia  Collegii ,  una 
cum  Magistratu  conspirantis  providentiae  specimen 
praebuit  egregium  et  perenne. 

Inter  tot  salutares ,  quos  Collegium  medicum 
tulit  fructus,  hoc  loco  silentio  praeterire  non  possum, 
curam  meliorem  submersorum  ,  qualem  ,  vel  inprimis 
Collegii  admonitione  ,  habere  incepit ,  anno  1769,  Ma¬ 
gistratus  ,  decreto  publicato  104) ,  in  quo  interpre¬ 
tatus  est  quemdam  Articulum ,  obvium  in  antiquo 
praecepto  anni  1685  sui  ministri,  FFaterscJmit 
dicti ,  et  de  hujus  officio  submersos  visitandi  agen¬ 
tem  105),  ad  errorem  et  abusum  demendum  ,  quibus 
iste  Articulus  ansam  dederat.  Cum  nempe  in  hoc 
Articulo  vetaretur  submersum  auferre  ,  antequam  ille 
minister  advocatus  esset  et  cadaver  submersi  inspexis¬ 
set,  multi  in  opinione  versabantur  et  ita  illud  intelle¬ 
xerunt  ,  ac  si  non  liceret  submersum  ex  aqua  educere 


104)  S.  D.  P.  7  Febr.  1769. 

105)  Instructie  yoor  des  Stads  P  ander  uls  IP ater schulte  in  Gro- 
ningen ,  4  Jun.  1685,  An.  37:  „  Wanneer  jemandt  in  het  waeter 
verdronken  is ,  sal  niemandt  het  doode  ligehaem  mogen  wegh  bren- 
gen  ,  voor  cn  alcer  de  Pander  ,  ais  Waeterschulte  ,  daer  bij  geroepen 
is,  ende  hetzelve  ligehaem  geyisiteerd  ende  daervan  rechte  informati  e 
genomen  heeft,  enz.” 

et  servare.  Hanc  vulgi  opinionem  jam  omnino  er¬ 
roneam  esse  declaravit  Magistratus ,  cum  solummodo 
tales  ante  oculos  habuerit  submersos ,  qui  revera 
mortui  essent  et  putredinis  signa  offerrent ,  et  hanc 
ob  causam  e  contrario  apprime  exhortatus  est  ad 
submersos  non  modo  ex  aqua  extrahendos ,  sed  etiam 
quantocius  ad  aedes  hasce  vel  illas  transferendos ,  et 
statim  Medicum  aut  Chirurgum  advocandum,  aut  inte- 
rim  jam  medelam  idoneam  administrandam  ;  addidit , 
se  mulcta  poeniturum  esse  hospites ,  qui  submersos 
aedibus  suis  recipere  nollent ,  at  praemium  daturum 
iis ,  qui  primum  submersum  ex  aqua  eduxerint  et 
Medicum  aut  Chirurgum  vocaverint ,  et  ex  ipso  ci¬ 
vitatis  aerario  sumtus,  ad  submersos  servandos  factos, 
soluturum  esse,  sin  ab  illis  non  restitui  possent  106). 
Anno  1785  hoc  edictum  de  submersis  servandis  eti¬ 
am  in  Provinciae  regionibus ,  urbi  subditis ,  pro¬ 
clamatum  est  107).  —  Verum  adeo  inveteraverat 
illa  vulgi  opinio ,  ut  diu  duraverit  ,  quin  omnino 


106)  Id  ultimum  accuratius  explicatum  est  S,  D.  P.  7  Oct.  1760, 

107)  S.  D.  P.  16  Sept,  1785. 

illa  liberaretur.  Tanti  hinc  etiam  hanc  rem  curae 
cordique  habuit  Magistratus  ,  ut  vel  integrum  Caput 
in  recentiori  norma  politica  urbana  anni  1822  oc¬ 
currat  ,  quod  praecepta  de  auxilio  submersis  prae¬ 
stando  continet  (Cap.  XIV),  Hic  non  solum  licere  ? 
sed  oportere  affirmat  ,  submersum  ex  aqua  in  aedes 
vicinas  ducere ,  aut  si  fieri  possit ,  ilico  in  Nosoco¬ 
mium  Academicum  (ubi  jam  integer  apparatus  ad 
submersos  asphycticos  in  vitam  revocandos  prostat) ; 
aucta  mulcta  hospitum  submersum  repudiantium  ,  et 
remuneratione  eorum  ,  qui  submersum  servaverint  et 
auxilium  medicum  invocaverint.  Praelerea  caupo¬ 
nes  et  nautae  ( Trekschippers )  admoniti ,  palam  ex¬ 
ponere  in  aedibus  aut  navibus  libellum  ,  editum  a 
Sociate  Amstelodami  ad  submersos  servandos  consti¬ 
tuta.  *—  Gaudeamus  itaque  hodie  de  legum  praes¬ 
tantia  et  humanitate  sincera  ad  miseros  tales  servan¬ 
dos  et  curandos. 


CAPUT  VII. 


DE  PHYSICO  ET  ARCHIATRO. 

Quando  et  quinam  primus  a  Magistratu  Groningano 
dignitate  Physici  urbani  fuerit  ornatus ,  jam  notavi : 
anno  scilicet  1764,  Clar.  g.  van  doeveren,  Medie. 
Professor  (p.  43).  Erat  quondam  illud  munus  in  mul¬ 
tis  civitatibus  usitatum  et  satis  illustre ,  ita  ut  Medici 
eruditissimi ,  praestantissimi ,  nec  sine  renumeratione 
haud  parca  108),  hoc  honorarentur,  et  hunc  in  finem 
institutum  ,  ut  Magistratui  adstarent  auxilio  et  judicio, 
praesertim  in  rebus  medico-forensibus.  Clar.  van 
doeveren  hoc  duplex  inprimis  officium  mandatum  : 
1°.  toties  ,  quoties  id  requireretur ,  cadavera  inspec- 


108)  Haec  Physici  Groningani  erat  ioo  zilv,  Aulmtom , 

tandi  et  visa  reperta  ad  forum,  justitiae  causa,  de¬ 
ferendi  109) ;  2°.  Obstetrices  admissas  earumque  alum¬ 
nas  arte  obstetricia  instituendi.  Hoc  Physici  munere 
deinceps  condecorati  sunt  Clar.  p.  camper  anno  1771 
et  Doct.  M.  van  geuns  1773,  cui  primum  anno  se¬ 
quente  est  concessum  adsidere  Collegio  medico  110),  et 
tandem  Doct.  M.  s.  busch  anno  1776,  qui  hunc  ti¬ 
tulum  cum  munere  Institutoris ,  uti  vidimus ,  ad  vitae 
finem  gessit ,  muneris  parte  priore  jam  prius  sublata  , 
cum,  mutata  rei  publicae  forma,  urbs  judiciaria  sua 
potestate  orbaretur.  Secundum  hodiernam  regimi¬ 
nis  constitutionem  de  examine  medico-forensi  lege 
1818  ita  decretum  est  111):  illud  fore  institu¬ 
endum  Medicinae  Doctoribus  et  Chirurgis  foren¬ 
sibus,  jure  jurando  adstrictis ,  et  hunc  in  finem 
cuivis  Provinciae  foro  adjungendis ;  —  sed  huc  us- 

£ 

109)  Antaa  ad  talia  publica  negotia  cadavera  inspectandi ,  aegros 
visitandi  etc.,  Senatus  jam  vocare  solebat  Medicinae  Professores  et  Doc  ■ 
tores,  uti  patet  ex  S.  D.  5  Apr.  1728. 

no)  HUic  etiam  anno  1775  adjunctus  est  Chirurgus  woltgraft,  ut 
pro  honorario  annuo  /100  Physico  opitularetur  in  Lectionibus  obstetriciis 
et  examine  cadaverum  forensi ,  et  praeterea  urbis  captivos  tonderet  et 
visitaret,  si  illis  quid  accideret  mali.  Vid.  S.  D.  20  Nov.  1775. 

m)  Dccret,  Reg.  15  Jan.  1818. 

que  tales  desiderantur,  et  omnes  Medici  et  Chirurgi, 
pro  arbitrio  ,  illo  munere  funguntur  aut  fungi  cogun¬ 
tur  ,  quod  ipsis  et  loris  non  raro  parit  difficultates , 
cum  experientia  et  peritia  saepe  careant  et ,  nisi  re  , 
forma  peccent ,  ob  occasionis  infrequentiam  et  mate¬ 
riae  subtilitatem. 

Praeter  Physicum  aderat  etiam  Archiater  urbis 
et  regionum  urbi  subditarum  [Archiater  van  de 
stad  Groningen  en  alie  hare  onderhoorige  Bis- 
tricten ).  Hoc  Archiatri  titulo  jam  sub  Imperio 
Romano  honorati  sunt  Medici  meritissimi  Romae 
aliarumque  urbium  112),  et  postea  ita  distingui 
solebant  Medici  Regum  et  Principum ,  dein  etiam 
Decanus  Facultatis  medicae  aut  Senior  Collegii  me¬ 
dici.  Dignitatem  hanc ,  honorificam  magis  quam 
onerosam,  primum  Senatus  Groninganus  anno  1775 
donavit  Doct,  m.  van  geuns  ,  jam  etiam  Physico  ur¬ 


na)  Nero  suum  Medicum  andromachum  seniorem  primum  Archi¬ 
atrum  nominavit,  et  mox  etiam  in  plerisque  urbibus  Romanis  certus 
numerus  Medicorum  ita  distinctorum  exstitit.  Prioris  successores  dein 
Archiatri  palatini ,  Archiatri  vero  urbium  populares  dicti  sunt.  Plu¬ 
ribus  gaudebant  prae  aliis  Medicis  privatis  privilegiis.  Vid.  j.  f.  k. 
hecker  ,  Geschichte  der  Heilkunde  ,JB.  II,  Berl.  1829. 

bis,  cum  Medicus  ille  celebris  Professoris  munus,  sibi 
in  Academia  Harderovicensi  oblatum,  renuntiavisset: 
»  ut ,  quemadmodum  in  decreto  Senatus  legitur ,  Ma¬ 
gistratus  testaretur ,  quanti  aestimaret  merita  eximia 

i 

hujus  Medici  peritissimi  et  civis  dignissimi,  qui  non 
solum  fama  sua  in  orbe  erudito  civitatis  erat  orna¬ 
mentum  egregium  ,  sed  etiam  insigni  sua  eruditione 
in  arte  medica  et  obstetricia  tantum  saluti  publicae 
afferebat  emolumentum  1 13).” 

Archiater  gaudebat  honorario  eodem  ac  Physicus 
et  praeterea  libera  a  sumtibus  sede  in  tribus  aedibus 
sacris  principibus  urbis.  Suum  officium  erat  Magi¬ 
stratui  consilio  adstare  in  omni  re  medica ,  generatim  , 
quod  sanitati  publicae  et  morbis  popularibus  avertendis 
et  curandis,  medicinae  rure  et  apud  pauperes  rite  facti¬ 
tandae  prodesse  posset ,  et  inprimis ,  in  omnibus  ca¬ 
sibus  singularibus ,  in  quibus  regimen  civile  aut  fo¬ 
rum  illud  postularet ,  praeter  ea  ,  quae  munus  Phy¬ 
sici  urbani ,  quo  fungebatur  ,  jam  complectebatur  , 
•  et  nulla  re  excepta  ,  quam  quae  ad  Collegii  medi¬ 


us)  S.  1).  9  Sept.  1775, 

ei  provinciam  pertinebat.  —  Cum  autem  Doct.  van 
geuns  Professoris  munus  in  Academia  Geldriae  ,  ite¬ 
rum  anno  1776  sibi  oblatum,  nunc  acciperet,  Ar¬ 
chiatri  dignitas ,  ad  tempus  modo  huic  Yiro  donata  , 
cessavit,  usque  ad  annum  1791,  quo  Doct.  BUSCH 
hoc  honorabatur ,  iisdem  conditionibus  ac  Doct. 
van  geuns  ,  et  quoque  simili  occasione  ,  qua  nempe 
ille  non  minus  celebris  Medicus ,  ad  Medicinam  do¬ 
cendam  Harderovicum  vocatus  ,  hanc  vocationem  non 
obsecutus  est.  Haec  dignitas  vero  tandem  ,  jam  du¬ 
rante  vita  Viri,  quem  adeo  honoravit  Magistratus  ve¬ 
nera  lique  sunt  cives  Groningani  ,  post  rerum  publi¬ 
carum  mutationem  omnino  cessavit  1 1 4). 


TANTUM. 


114)  De  Physico  et  Archiatro  urbis  Groningae  egit  etiam  h.  0. 
feith  in  Annot.  cir.  p.  208  seqq. 

T  H  E  S  E  S, 


i. 


i n  aetate  infantili  cerebrum  ,  in  adulta  pectoris 
organa  ,  in  senili  abdominis  viscera  prae  celeris 
activa  sunt  et  male  adjiciuntur.  Hinc  morbi , 
singulis  his  aetatibus  proprii ,  praecipue  expli¬ 
centur . 


II. 

Arthritis  et  Rheumatismus ,  pro  diversae  naturae 
morbis  habendi ,  variam  saepe  quoque  medelam, 
postulant * 


(6 

III. 

Saejte  scrofulosis  infantum  et  dein  phthisis  pul¬ 
monum  causam  agnoscunt  in  arthritide  parentum . 

IV. 

In  exanthematicorum  febrilium  morborum  initio 
emeticum  interdum  valde  prodesse  potest ;  ast  quum 
dia7'rhoea  semper  evitanda ,  radix  Ipecacuanhae 
Tar triti  potassae  stibiato  est  praeferenda. 

V. 

De  virtute  prophy laetica  omnium  medicaminum 
contra  scarlatinam ,  licet  multorum  medicorum  testi¬ 
moniis  confirmata  ,  mihi  adhuc  videtur  dubitandum . 

VI. 

Ad  taeniam  expellendam  ,  cum  nonnullis  me¬ 
dicis  recenlioribus  laudanda,  censeo  remedia 

J 


V 


T  H  E  S  E  S. 

oleosa ,  inprimis  oleum  Ricini  ,  postquam  pri¬ 
us  Opiatis  remediis  taeniae  stupor  fuerit  pro¬ 
ductus . 

VII. 

Si  in  capitis  morbis  inflammatoriis  applicentur 
fomentationes  frigidae ,  semper  mulla  opus  est 
circumspectione . 

VIII. 

Nonnullarum  haem orrhagia ru m  uterinarum  ,  du¬ 
rante  partu  ,  tutissimum  et  fere  unicum  praesidi¬ 
um  est  foetus  eductio . 


IX. 

/w  quavis  imminuta  actione  virium  expellentium 
Naturae ,  postquam  in  pelvim  satis  descenderit 
caput ,  mechanica  forcipis  actio  harum  vices  ex** 
plere  potest . 


T  H  E  S  E  S. 


X. 

/  ersionem  in  caput ,  si  institui  possit ,  semper 
versioni  in  pedes  praeferendam  esse  credo . 

XI. 

Ut  medicamenta  in  Medicina  ,  ita  instrumenta 
in  Chirurgia. ,  quo  simpliciora  ,  eo  meliora. 

XII. 

In  ossium  fractura  quacunque ,  w/  conjungan¬ 
tur  ,  partis  positio  semper  est  eligenda  . 
omnes  in  illam  agentes  musculi  sunt  in  statu 
relaxationis  maximae , 


